description: Der stie net in soad wyn by De Feanhoop. Direkt nei de start leinen de skûtsjes sa goed as stil.

title: Earnewâld wint gelokssilerij by De Feanhoop

maintext:
Pietersma is der noch net wis fan, direkt nei de finish. "It kin no wer. Dêr bin ik bang foar. Mar we ha in rûte útsyld, en we ha gjin smel wetter hân, dus ik tink wol dat er telt."
Der stie net in soad wyn by De Feanhoop, en dan komt it op skipperskeunsten oan. Wa't in licht skip hat, profitearret. Mar wa't gelok hat, profitearret noch mear. Direkt nei de start yn it Grytmansrak like de wyn hielendal fuort. De wyn dy't der wie, kaam fan achteren, en dêr profitearren de achtersten as earste fan.
De Súdwesthoeke starte as lêste, mar wie nei 10 minuten de helte fan de float al foarby. Huzum hie it earste startnûmer lotte, en koe dêrtroch gau de Ie op draaie, en frij sile. Grou koe dat net. Mei it twadde startnûner sokkeballe skipper Douwe Visser tsjin de boatsjes fan it publyk oan. Nei in kertier helle de wyn wat oan. Doe koe der pas syld wurde.
In strjitlinge foarsprong
By de earste tonne hie Huzum in strjitlingte foarsprong, mar skipper Johannes Meeter hie hast 10 minuten nedich om om de boei hinne te draaien. Doe't dat ienkear slagge wie, hienen Earnewâld en Akkrum de wyn yn de seilen. Se kamen der deun achteroan. Snits gong as fjirde om de tonne, De Súdwesthoeke as fyfde.
Dêrnei twirre de wyn alle kanten op. It begûn as in healwyns rak, mar al gau sylde de ien oer bakboard, en de oar oer stjoerboard. It waard in krúsrak. Akkrum dreau it publyk yn. Earnewâld kaam Huzum hieltyd tichter op de kont. En foardat de skippen by de tonne wienen, hiene se de wyn alwer hast yn de rêch.


description: Friezinne Fenna Kalma fan Haskerhoarne hie mei twa doelpunten in grut oandiel yn 'e winst fan Oranje.

title: Fenna Kalma skoart twa kear yn winstpartij tsjin Gana

maintext:
It earste doelpunt fan de Oranjefroulju kaam yn de 21ste minút fan Aniek Nouwen; sy kopte Nederlân nei in 1-0 foarsprong. Fenna Kalma wie dêrnei ferantwurdlik foar it twadde en it tredde doelpunt, yn de 28ste en de 32ste minút. Tsjin de ein fan de wedstriid makke Victoria Pelova dien wurk: 4-0.
Frankryk
Oankommende snein spilet Nederlân de lêste groepswedstriid tsjin gastlân Frankryk.

fasttext_language: fy


description: Sneon hat se in feest mei de famylje, mar freed kaam lokoboargemaster Harry Boon al efkes del mei blommen en in attinsje.

title: Frou IJmkje Esveld-Visser út Harns wurdt 102: "Gewoan doorzette"

maintext:
Frou Esveld waard yn 1916 berne yn Frjentsjer yn in gesin fan 9 bern. Heit siet op see en mem wie thús. De mem fan frou Esveld stoar al jong, doe't se 37 jier wie. De bern moasten it doe sels rêde. "Ik hew best wel een druk leven had", seit frou Esveld. Ien fan de broers wie beheind en moast ek bot holpen wurde.
Selsredsum
Doe't IJmkje 29 wie, troude se en ferhuze se mei har man nei Harns. Al 73 jier wennet se oan it Scheffersplein. En dêr giet se ek net mear wei, as it oan har leit. Frou Esveld docht it measte noch sels, mar krijt wol help fan har bern. Har dochter makket alle moandeis skjin. Fierders rêdt se har bêst. Se siedt sels har iten en borduere docht se ek noch altyd.


description: By de junioaren wie it folsleine poadium yn Linschoten Frysk.

title: Freark Kramer wint nasjonale fierljepwedstriid yn Linschoten

maintext: By de manlju wie der gjin Frysk sukses. Oane Galama einige as bêste Fries op it sânde plak; Sytse Bokma folge op it achtste plak. By de froulju wie Sigrid Bokma mei 15.67 meter goed foar it twadde plak. Femke Rispens en Bente Vlas einigen as twadde en tredde by de famkes. Wisse Broekstra en Stefan Douma behellen deselde posysjes by de jonges.


description: Begjin dizze moanne hiene se maleur mei materiaal op it WK en pakten se gjin medalje.

title: Tristan Bangma pakt wrâldbeker yn Kanada

maintext: Freed waarden se noch sânde yn de tiidrit. Bangma wûn yn 2016 goud op it ûnderdiel 1000 meter tiidrit. Begjin dizze moanne hiene se maleur mei materiaal op it WK en pakten se by de wedstriid op de dyk gjin medalje.


description: De djoerste huzen fan Fryslân stean op de Waadeilannen. Dat is ôf te lieden út in oersjoch fan de WOZ-wearden, dat makke is troch it Sintraal Buro foar de

title: Djoerste huzen stean op Waadeilannen

maintext: De djoerste huzen fan Fryslân stean op de Waadeilannen. Dat is ôf te lieden út in oersjoch fan de WOZ-wearden dat makke is troch it Sintraal Buro foar de Statistyk, it CBS.


description: Bart Bendie is de rjochterknibbel fan De Dûker fan Royal de Luxe.

title: "Right foot up, left foot down", Bart Bendie kin it wol dreame

maintext: Bendie stiet tegearre mei 'in maat' en noch fiif oare koppels klear om de rjochterknibbel te betsjinje. Se springe fan in bordes om de knibbel omheech komme te litten. As se it tou loslitte, giet de knibbel wer omleech. Dan klimme se wer nei boppe. As de linkerknibbel dan ek wer omheech gien is, is it oan it folgende koppel om omleech te springen. In minút letter is it wer de beurt oan Bendie.


title: SC Hearrenfean ferliest oefenwedstriid fan Levante UD

maintext: Sportklup Hearrenfean hat sneontejûn it oefenduel tsjin it Spaanske Levante UD ferlern. Yn it Abe Lenstrastadion waard it 1-3 yn it foardiel fan de besikers.


description: Om 14.00 oere is yn Grou it 10-minuteskot jûn fan de earste SKS-wedstriid fan it jier. Skipper Douwe Visser is op syn thúswetter ien fan de kânshawwers.

title: LIVE: Alle 14 skûtsjes stride om de earste oerwinning by Grou

maintext:
De wedstriidorganisaasje hat by Grou mear mooglikheden as oare jierren, trochdat der in nij stik wetter útgroeven is. It Suderburds Wiid is twa moannen lyn offisjeel iepene, en de kommisje fan Grou hat it opnaam yn de rûte. De start en de finish binne op de Pikmar, en op de Wide Ie leit in lyts krúsrak. Op it Wiid farre de skippen in healwyns rak.
Foarsitter Jan Feike Hoekstra fan de kommisje yn Grou hat earder sein dat it nije wetter yn de wedstriidbaan opnaam wude sil, mar net as krúsrak. Dêr soe it net djip genôch foar wêze. By in oefenwedstriid yn july sloech it skûtsje fan Earnewâld dêr noch om. Dat bart samar, as it swurd oan de grûn rekket. Foaral oan de wyn is dat in risiko.


description: Gerwin Dijkstra, Gerrit Dijkstra en Sytse Koree wûnen woansdei de Freulepartij yn Wommels. It wie de earste Freulewinst foar Eanjum.

title: FIDEO: Huldiging fan Freulewinner Eanjum


description: Der komt in trochstart fan de kleanwinkelketen Men at Work. De winkel yn Snits giet wer iepen.

title: Trochstart foar kleanwinkels fan Men at Work

maintext:
De fallite kleanwinkelketen Men at Work makket in trochstart. Foar Fryslân betsjut it dat de fêstiging yn Snits wer iepen giet, de winkel yn Ljouwert bliuwt foarearst ticht. It bedriuw giet fierder ûnder de wjukken fan de Victory&Dreams Holding, dêr't ek ketens lykas Miller&Monroe en Witteveen Mode ûnder falle.
Foarôfgeand oan it fallisemint telde de keten 27 winkels, dêrfan binne der noch 19 yn bedriuw. De nije eigener wol safolle fêstigingen as mooglik iepen hâlde en de wurkgelegenheid fan meiwurkers behâlde. Hoefolle winkels úteinlik iepen bliuwe, hinget ôf fan de ûnderhannelingen mei de ferhierders fan winkels en leveransiers.


description: It Heephûs is in byldbepalend gebou yn Marrum. De nije eigners wolle der seis apparteminten yn meitsje en gau úteinsette mei de ferbouwing.

title: Nije eigeners wolle apparteminten yn fertutearze Heephûs

maintext:
It waard yn 1832 boud troch notaris Jan Albarda, dy't letter ek grytman fan Ferwerderadiel waard. Letter waard it in tehûs foar âlderein en ek waard it brûkt as griene krúsgebou en tydlik ûnderkommen foar de beukerskoalle en de legere skoalle.
As lêste waard it Heephûs brûkt as administraasjekantoar en wenning. Doe kaam it te keap te stean, mar troch de hege fraachpriis wie der gjin belangstelling. Wilens stie it ryksmonumint hieltyd langer leech en rekke fertutearze.


description: It islamityske Offerfeest fynt alle jierren earder plak. No't it feest yn de simmerfakânsje falt, binne in soad moslims yn harren heitelân op besite.

title: Moslims fiere offerfeest yn bûtenlân: minne ferkeap fan Frysk skieppefleis

maintext: De skiep fan Jehan Bouma fan de Lammesprong gean altyd op transport nei de Rânestêd, dêr't in soad moslims wenje. Yn de fyftjin jier dat er lammen leveret oan it islamityske Offerfeest, is it de earste kear dat er hast gjin ôfset hat. It Offerfeest fynt alle jierren tsien dagen earder plak. It hinget gear mei de ein fan de Ramadan en de stân fan de moanne. "Ik haw it útrekkene, mar it duorret noch wol fiif jier foar't it Offerfeest wer op in foar my geunstich momint falt. Dat is bale fansels, mar it bedriuw giet der net fuort fallyt troch."


description: Yn Ljouwert kostet sa'n kaart 150 euro. Eindhoven is de djoerste gemeente fan it lân mei 651 euro.

title: Ljouwert is ien fan de goedkeapste gemeenten foar in hendikepteparkearkaart

maintext:
Ljouwert is relatyf sjoen ien fan de goedkeapste gemeenten foar minsken dy't in hendikepteparkearkaart keapje moatte. Yn Ljouwert kostet sa'n kaart 150 euro, dêr't Eindhoven mei 651 euro as djoerste gemeente út it ûndersyk komt. Fan de 25 grutste gemeenten yn Nederlân dy't ûndersocht waarden, binne allinnich Almere mei 113 euro en Ede mei hast 89 euro goedkeaper as Ljouwert.
Guon gemeenten biede de kaart fergees oan of dêr wurdt de kaart fia it WMO fergoede. De kosten binne bedoeld as fergoeding foar it oanmeitsjen fan de kaart, in medyske keuring en it oanlizzen fan parkearplakken foar hendikepten.


description: Op de Delleboersterheide is in jonge kraanfûgel grutbrocht.

title: Pearke kraanfûgels bringt jong grut op Delleboersterheide

maintext: Nettsjinsteande de grutte drûchte slagge it pearke der yn in jong grut te bringen. Dat is no tsien wiken âld en kin al fleane. It jong is sa minder kwetsber om't it earder fuortkomme kin. De kraanfûgel wurdt sjoen as karmaster fan natuergebieten, omdat de fûgel in soad easken hat. It lân moat wiet wêze, der moatte in soad ynsekten en kikkerts sitte en it moat rêstich wêze. It Fryske Gea ropt rekreanten dan ek op om ôfstân te hâlden en op de kuierpaden te bliuwen. De natuerorganisaasje hopet dat de kraanfûgels weromkomme en dat dit it begjin is fan in populaasje yn it gebiet.


description: De Ljouwerters spilen de lêste oefenwedstriid foar de start fan de Keuken Kampioen Divisie.

title: SC Cambuur wint geheime oefenpot fan Jong Ajax

maintext:
Cambuur kaam al yn de earste helte op foarsprong troch in doelpunt fan Robin Maulun. Yn de 30ste minút koe de middenfjilder de bal nei in moaie kombinaasje mei Van Kippersluis en Conraad achter doelman Van Leer skowe.
De Ljouwerters spilen in goeie wedstriid en krigen yn de twadde helte meardere kânsen om de skoare fierder út te bouwen. Dochs duorre it noch oant yn de 72ste minút foar't de bal foar de twadde kear yn it Amsterdamse doel lei. Emmanuel Mbende koe yn in klutssitewaasje de bal achter Van Leer koppe.
Jong Ajax die ek noch wat werom: yn de 87ste minút makke Jensen de 1-2 foar de Amsterdammers. Wêrmei't de einútslach ek fêst stie.
De Ljouwerters begjinne no freed mei it nije seizoen yn de Keuken Kampioen Divisie, dit dogge se yn in útwedstriid yn Nijmegen tsjin NEC.


description: (Ald)kliïnten út 'e psychiatry skilderen mei oan it kleurrike projekt 'Panorama INSIDEOUT' yn de tún fan it eardere 'gekkehûs' yn Frjentsjer.

title: FIDEO: GGZ-kliïnten fertolke Fryske lânskip yn felle fluorkleuren

maintext:
Ien fan de minsken dy't meiwurke oan it Community Artprojekt is Miranda Detmar. Se fertelt maklik oer har psychiatryske eftergrûn. "Ik bin froeger bot pleage en haw in soad meimakke, lykas ferkrêftingen. It gie thús op in stuit net mear. Foarich jier july haw ik my opnij opnimme litte yn Frjentsjer. It wie dat... of einde ferhaal."
Miranda is kreätyf. Se skilderet en dichtet faker, mar noch nea wurke se mei oan sa'n grut groepsprojekt. "Mei keunst kin ik my goed uterje. It wie hiel fijn om dit mei inoar te dwaan. Ik ha nije minsken kennen leard en der binne freonskippen ûntstien."


description: De dielnimmers oan de alvestêdekuiertocht kinne fan takom jier ôf lúkser oernachtsje.

title: Kuierders alvestêdetocht kinne tenei lúkser sliepe

maintext:
"We merken dat mensen meer comfort en privacy willen. Dat blijkt uit een enquête die wij vorig jaar hebben gehouden", seit foarsitter Tom Yntema. Fan takom jier ôf kinne de kuierders oernachtsje op twa akkommodaasjeskippen en in tal sylskippen. Der bliuwt noch ien skip mei steapelbêden yn de float.
Neffens de organisaasje is dizze oanpassing needsaaklik om de alvestêdekuiertocht goed yn de merk te hâlden. Yntema: "De wandelsport is populairder dan ooit en er worden steeds meer tochten georganiseerd. Het is daarom belangrijk om als tocht aantrekkelijk te blijven." Yntema is net benaud dat it spesifike alvestêdegefoel troch dizze oanpassings ferdwine sil. "Het jasje verandert. Van binnen blijven wij de 'Wandeltocht der Tochten'."
De kuiertocht is 207 kilometer lang dy't kuierders yn fiif dagen troch de provinsje liedt. De tocht is altyd yn de wike fan Himelfeart . De edysje fan 2019 is fan tiisdei 28 maaie oant en mei sneon 1 juny.


description: It slagge him net om it spektakel nei Oerol te heljen. Mei tank oan syn kontakten kaam Royal de Luxe wol nei Ljouwert.

title: Foar Joop Mulder kaam mei de Reuzen yn Ljouwert in dream út

maintext:
Doe't bekend waard dat Ljouwert meidwaan woe yn de race om kulturele haadstêd te wurden, hat Mulder fuortendaliks sein dat de Reuzen yn it programma opnaam wurde moasten.
Mulder sjocht mei in soad wille werom op it wykein: ''Leeuwarden werd een stad van de verbeelding, de stad was eigenlijk één groot Oerol. We waren even een wereldstad.''


description: It mocht net fan Royal de Luxe, mar de Reuzen wienen wol by de Omrop te sjen.

title: Royal de Luxe drige net op te treden by live-útstjoering Omrop

maintext:
Dêr is in hiele dúdlike reden foar: it mei net fan de organisaasje fan Royal de Luxe.
"It wie net ús doel om it hiele programma sjen te litten, mar om der in sfearferslach fan te meitsjen, sadat de minsken dy't der net by wêze kinne dochs wat meikrije," leit haadredakteur Klaas Geert Bakker fan Omrop Fryslân út. "Mei Royal de Luxe wie net te praten oer it filmjen. Se fine dat minsken it belibje moatte en nei de stêd komme moatte. Se woenen dus gjin meiwurking jaan, mar we seinen we dogge it gewoan. Dêrom moasten we wol eksperimintearje, der wie gjin romte foar ús kameraminsken en se moasten yn it publyk har wurk dwaan. Boppedat moasten we gebrûk meitsje fan it 4G-netwurk en dat wie wolris dreech want al dy tûzenen minsken sitte ek op datselde ynternet. Troch dy drokte wienen der sa no en dan problemen mei it sinjaal."
Primeur
"Se drigen sels om net op te treden as we it op telefyzje bringe soenen. Se seinen: yn al dy 40 jier hat Royal de Luxe noch noait op telefyzje te sjen west. Dus Omrop Fryslân hat dy primeur. Ik bin bliid dat it slagge is. Under de útstjoering seinen se dat we ophâlde moasten, mar dat ha we net dien. We ha in moaie ympresje jûn."


description: It Ljouwerter winkelsintrum Saailân stiet foar in grut part leech. De PvdA-fraksje makket him soargen en wol dat de gemeente aksje ûndernimt.

title: Soargen oer leechstân Ljouwerter winkelsintrum Saailân

maintext: De PvdA hat it oer in persoanlik drama foar de belutsen ûndernimmers, mar ek oer in mienskiplik probleem foar de stêd. Se wol dêrom fan it kolleezje witte wat dy de ôfrûne jierren dien hat om it probleem op te lossen en as der noch aksjes oan sitte te kommen. De fraksje trunet oan op in nij profyl foar it winkelsintrum en it Ruterskertier.


description: De Wylde Wytse wie de rapste op it wetter by Ychtenbrêge.

title: Sikke Heerschop wint ynhelwedstriid by Ychtenbrêge

maintext:
Froukje Osinga-Meijer kaam as earste om de boppenste tonne, mar hie net yn de gaten dat se te betiid starten wie. "Wy fûnen it in perfekte start." Doe't it minne nijs har berikte ferliet se it wedstrydwetter. De u-flage (ek wol japanner neamd) wappere en dat betsjut dat wa't falsk start, net opnij starte mei.
Achter de Jonge Jasper lei de Wylde Wytse fan Sikke Heerschop, en dy kaam dus al gau op nûmer 1. Dat plak joegen Sikke Heerschop en syn bemanning net wer fuort. Achter him fochten Ton Brundel, Jeroen de Vos en Geale Tadema om it twadde plak. Fonger Talsma die mei de Jonge Jan lykas juster wer in ynhelrace en wist fan in tsiende plak nei it fjirde plak te silen.
Sikke Heerschop knope noch in reade protestflage yn it wand tsjin de skûtsjes dy't troch de fargeul foeren, mar neffens de regleminten is dat net ferbean. Hy helle it flachje foar de finish der ek wer út.


description: Ynienen kaam der neat mear út de kraan, en dus hat it museum in grut probleem op dizze waarme dei.

title: Grut wettertekoart en steuring: Kazemattemuseum krijt gjin drip mear

maintext: De fraach nei wetter yn Fryslân is sa grut dat it Kazemattemuseum op de Ofslútdyk hielendal gjin wetter mear krijt. Dat litte meiwurkers witte oan Omrop Fryslân. Fan it iene op it oare momint kaam der gjin wetter mear út de kraan. En dat krekt op ien fan de hjitste dagen fan it jier. Vitens seit dat de wetterdruk betiden leech is, mar dat der ek in steuring is troch in wetterlek.


description: Ungefear de helte fan de besikers oan Psy-Fi komt moandei al oan op it festivalterrein by Ljouwert.

title: Hurdegaryp profitearret it meast fan festival Psy-Fi

maintext: Rûchwei de helte fan de besikers oan it festival Psy-Fi komt moandei al oan. En dat wylst it festival sels pas woansdei úteinset yn it Griene Stjergebiet by Ljouwert. It giet yn totaal om in 13.000 besikers. En dy minsken bliuwe net allinnich op festivalterrein; de moatte bygelyks ek boadskipje. Dat kin takom wykein yn Ljouwert al wat dreger wurde, want dan lûke de kuierjende reuzen nei alle gedachten hûnderttûzenen minsken.


description: De fuotbalklup wol ferstoarne supporters eare bewize.

title: Bysûndere aksje by earste thúswedstriid SC Hearrenfean

maintext:
Sportklup Hearrenfean stiet snein by de earste thúswedstriid tsjin Vitesse stil by minsken dy't it ôfrûne seizoen de klup ûnfallen binne. Dat meldt de klup op de eigen webside.
Hearrenfean ropt supporters op om yn de tolfde minút stean te gean en te applaudissearjen foar de minsken dy't der net mear binne. De klup kiest foar de tolfde minút as ferwizing nei de term tolfde man of frou, dêr't oanhingers fan in fuotbalklup mei bedoeld wurde. Sy wurde sjoen as tolfde lid fan it team.


description: Yn de klasse A-lyts pakte Age Bandstra sneon it kampioenskip. Earder op dei waard Arjen de Jong al kampioen yn de B-klasse.

title: Age Bandstra en Arjen de Jong pakke IFKS-kampioenskippen

maintext: Age Bandstra is mei syn skûtsje Avontuur sneon kampioen wurden yn de klasse A-lyts fan it IFKS-skûtsjesilen. Hy sette op de Iselmar as nûmer ien útein, mei like folle punten as de Hoop op Welvaart fan Rutger Boonstra.


description: De frou waard woansdei krekt foar in sitting oer de saak oppakt. Neffens justysje is der net genôch reden om har fêst te hâlden.

title: Skoanmem Tjeerd van Seggeren foarearst frijlitten, mar noch wol fertochte

maintext:
De frou wurdt noch wol fertocht fan belutsenheid by de dea fan har skoansoan, mar neffens it Iepenbier Ministearje is der net genôch reden om har noch fêst te hâlden.
'Drukmiddel'
De Dútse frou waard ferline wike woansdei oppakt yn Ljouwert, in oere foardat de rjochtbank him bûgde oer de saak. Neffens de advokaat fan de dochter wie dat bedoeld as 'drukmiddel' foar syn kliïnt. Hy sjocht har frijlitting as in befêstiging fan dat fermoeden.
Tjeerd van Seggeren waard yn july 2017 dea fûn yn in greide by De Westereen. Earst waard tocht dat er mooglik troch in oanriding om it libben kaam wie, mar it die úteinlik bliken dat dit net it gefal wie.


title: Berltsum wint generale foar de Freule yn Frjentsjer

maintext:
De keatsers fan Berltsum: Thomas Dijkstra, Jesse Kroondijk en Verry van der Meer, hawwe sneintejûn de generale foar de Freule yn Frjentsjer wûn. Op in list fan 39 partoeren wiene se yn in spannende finale te sterk foar it partoer fan Reduzum. Tsjin Johannes Gerben Brinksma en Jesper Talsma waard it 5-5 en 6-4. Thomas Dijkstra waard nei ôfrin útroppen ta kening. De tredde priis wie foar Menaam; dy keatsers ferlearen mei 5-2 en 6-6 fan de lettere winners.
Alle neamde partoeren binne kânshawwer op 'e 116e Freule takom woansdei yn Wommels.


description: De man út Haskerhoarne hat meardere boubedriuwen oplicht.

title: Wol skuldich mar gjin straf, oplichter boubedriuwen giet frijút

maintext: In man út Haskerhoarne dy't nei seis jier foar de rjochter komme moast fanwege oplichting, hat fan de rjochter gjin straf krigen. De rjochtbank fynt de man wol skuldich mar jout him gjin straf. De 43-jierrige man wie yn 2011 en 2012 lid fan in kriminele bende dy't bedriuwen oplichte. It gie benammen om boubedriuwen.


description: De helptsjinsten binne massaal by in rekreaasjeplasse oan de Nije Leane, krekt bûten It Hearrenfean. Dêr is in lichem fûn.

title: Stoflik omskot fûn by rekreaasjeplasse op It Hearrenfean

maintext: Yn it wetter oan de Nije Leane op It Hearenfean is in stoflik omskot oantroffen. De plysje wit noch net om wa't it giet en docht op it stuit ûndersyk.


description: Toanielgroep 'Buiten de Boot' út Ljouwert makket yn septimber in trochstart mei de repetysjes foar community-foarstelling 'De Oare'.

title: Ljouwerter toanielgroep begjint wer mei repetysjes foar 'De Oare'

maintext: 'Buiten de Boot' hat no besletten om de foarstelling dochs troch te setten, mar hat wol ferlet fan help en frijwilligers foar it bouwen fan in nij dekôr. Ek is 'Buiten de Boot' noch op syk nei in gaadlike lokaasje foar it spyljen fan 'community-foarstelling' 'De oare'. Ek al binne der noch wat praktyske problemen, de foarstelling dy komt der, seit produksjelieder Detsje Ykema. Minsken dy't 'Buiten de Boot' helpe wolle of in gaadlike lokaasje wite kinne kontakt opnimme mei it selskip opnimme fia Facebook of emailadres buitendeboot@outlook.com.


description: Troch de klap bedarre de lading bier fan it buske op de sneldyk by Skarsterbrêge. De dyk waard tydlik ôfsletten om de ravaazje op te romjen.

title: Bier en files op A6 nei botsing tusken auto's en buske

maintext: Troch in ûngelok tusken twa auto's en in buske kaam de A6 by Skarsterbrêge woansdeitemiddei fol mei fleskes bier te lizzen. De lading bier siet yn it buske dat by it ûngelok belutsen wie. Der ûntstie in ravaazje. Neist de brutsen bierfleskes lei der ek in ôfbrutsen tsjil fan ien fan de auto's op de sneldyk rjochting De Jouwer.


description: De brânwacht socht ûnder oare mei dûkers yn de wetters yn en om it doarp.

title: Nachtlike syktocht nei drinkeling yn Toppenhuzen

maintext: Yn en om Toppenhuzen is yn de nacht nei woansdei nei in drinkeling socht. Neffens de earste berjochten wie dat omdat meardere minsken los fan elkoar immen om help roppen hearden.


description: De studinten dogge ûnder oare spultsjes.

title: FIDEO: Studinten leare Ljouwert kennen yn yntroduksjewike

maintext: Sa'n 3.000 studinten dogge dit jier mei oan Leip, it Ljouwerter yntroduksjeprogramma. Ien fan de studinteferieningen is Osiris foar studinten fan Van Hall Larenstein. De nije studinten leare de stêd, en elkoar, kennen troch spultsjes te dwaan yn de Prinsetún en by de Aldehou.


description: De ploech fan trainer Tieme Klompe wûn sneontemiddei op sportpark De Bosk mei 3-2 fan de promovendus út Noordwijk.

title: Harkemase Boys begjint mei oerwinning op SJC oan kompetysje

maintext: Harkemase Boys is sneon mei in oerwinning op SJC oan it nije seizoen yn de tredde difyzje begûn. De ploech fan trainer Tieme Klompe wûn op sportpark De Bosk mei 3-2 fan de promovendus út Noordwijk.


description: De foarstelling is basearre op in klassiker út de Dútske literatuer. It grutte hynstespektakel is ien fan de spearpunten fan LF2018.

title: FIDEO: It ferhaal achter De Stormruiter

maintext:
It Frysk hynder en it Waadlânskip fan It Bilt spylje de haadrol yn de foarstelling De Stormruiter. In foarstelling dy't basearre is op in klassiker út de Dútske literatuer.
Tsientûzenen teäter- en hynsteleafhawwers sille it grutte hynstespektakel, dat ien fan de spearpunten fan LF2018 foarmet, bywenje. Fryslân DOK dûkt yn it oarspronklike ferhaal en siket út hoe relevant dat noch is foar it hjoeddeiske Fryslân.


description: De nije slachterij fan Vion yn Ljouwert moast al gau nei de iepening ticht. No't de bernesyktes ferholpen binne, giet it bedriuw op 10 septimber wer iepen.

title: Ljouwerter slachterij Vion giet op 10 septimber wer iepen

maintext:
2500 kij
De 50 meiwurkers fan Vion Ljouwert komme safolle mooglik werom yn septimber. By it bedriuw sille alle wiken 2500 kij slachte wurde. It is it grutste slachtbedriuw foar de noardlike provinsjes. Vion hat ek yn Tilburg nog in runderslachterij. Yn Boxtel, Groenlo en Apeldoorn hat Vion in bargeslachterij. It is yn Nederlân en Dútslân de grutste fleisprodusint en it is de nûmer trije yn Europa.


description: Hobma koe der sneontejûn net foar soargje dat Jaco de Groot der mei de winst fantroch gie yn de lêste nasjonale kompetysjewedstriid.

title: Hobma komt twa sintimeter tekoart foar winst yn Utrecht


title: Nyck de Vries pakt syn earste poleposition yn de Formule 2

maintext: Nyck de Vries fan Twellingea hat freedtemiddei yn België de earste poleposition yn syn Formule 2-karriere behelle. De Fryske autokoereur sette in tiid fan 1.56.054 del op it sirkwy fan Spa-Francorchamps. Dêrmei wie er hast in heale sekonde rapper as klassemintslieder George Russell.


description: By in ûngelok krekt bûten Frjentsjer is tongersdei oan de ein fan de middei in bromfytser om it libben kaam by in ûngelok mei in auto.

title: Deadlike botsing by Frjentsjer tusken brommer en auto

maintext: Op de Ljouwerterwei krekt bûten Frjentsjer hat tongersdei oan de ein fan de middei in ûngelok west tusken in bromfytser en in auto. Dêrby is de bromfytser op it plak sels oan syn ferwûnings ferstoarn.


description: De earste biten wurde in wike letter as normaal nei it fabryk brocht. De Suiker Unie ferwachtet ek minder oanfier.

title: Bitekampanje útsteld en ynkoarte fanwege drûchte

maintext: De start fan de bitekampanje fan de Suiker Unie is in wike útsteld yn ferbân mei de drûchte. De kampanje sil ek koarter duorje as oars. De earste biten wurde no op 1 septimber nei it fabryk brocht.


description: Arno Brok wie……. Wat frjemd eigenlik. Eartiids hiene we it altyd oer kommissaris Wiegel, kommissaris Nijpels, en no ha we it inkeld oer Arno Brok en dan wi

title: Kollum: "Admiraal Arno"

maintext:
Arno Brok wie ferline wike op it konkoers hippyk yn Bûtenpost. Dat docht in kommissaris altyd moarns , want dan kin er de middeis moai nei de PC. Mar it konkoers yn Bûtenpost begûn pas om tolve oere. De organisatoaren leine it him út. Ha de minsken de hiele dei nei hynders sjoen, ek noch yn dy waarmte, dan wit se op it lêst net wa't welk hynder hat. Dan skowe se rillegau nei de kroech en drinke mear as in hynder ferneare kin. Net sa't ik it sis, mar se leine Brok dochs efkes út dat se it konkoers wat oantrekliker foar it publyk meitsje woenen.
Doe sei Brok, ek yn it iepenbier tsjin de sjoernalisten, dat Fryslân gâns tradisjonele eveneminten hat, mar dat de organisatoaren sa no en dan wol wat feroarje moatte. Mei de tiid meigean dus. Hy woe fansels yn goedens mei dy konkoerslju. Mar it waard no suver wat in warskôging oan it adres fan alle oare organisatoaren: feroarje ris wat.
Och heden, twa dagen earder wie de PC al op in oare wize omgien mei de lotting. 164 kear wie dat normaal gien: de foarsitter hâldt in rede weryn't de hiele wrâld te plak set wurdt, dêrnei komt in âld partoer wat ea de PC wûn hat op it toaniel en dan is de lotting. Mar no begûn it pas 9 oere jûns, der wie muzyk, toaniel, in oade oan it keatsen. O sa moai tink ik, mar it duorre sa lang dat de Ljouwerter Krante de drukparsen wer ôfsette, want der wie noch net bekend wa't tsjin wa keatse moast en dat wolle wy de oare moarns om healwe seizen witte.
Sok feroarjen is dus net goed, Arno. We moatte hjir yn Fryslân de saken dêr't we op rekkenje, gewoan oerein hâlde. Wy hâlde fan fêstichheden, seker by tradisjonele eveneminten.
Lykas it skûtsjesilen. De SKS is earder frege troch Ljouwert en de provinsje om wat spesjaals te dwaan dit spesjale kulturele jier. Lokkich sei foarsitter René Nagelhout: "Nee, ús evenemint is altyd sa spesjaal, dêr kin neat spesjalers oer hinne." Wittende dat der safolle publyk komt, hat hy dêr hielendal gelyk oan.
Mar de sneons gie in tradysje fan de SKS yn de hobbel. Fan 1929 ôf starte de skûtsjes by it Houtstek fan de Halbertsmafabriken. Eartiids sylden se dêrwei, letter mei de sleepboat. Al 72 jier regelet de SKS dat de skûtsjes de Pikmar opsleept wurde en dat it publyk dan stean giet, har it fel fan de hannen klappe, en de triennen yn de eagen ha ûnder de toanen fan it Frysk folksliet. Grandioas.
Senuweftige skûtsjeskippers en bemanningen ha it mier der oan. Se moat earder ite, tusken al de rimram troch nei it Houtstek. Harren normale gong fan saken is fuort, mar elkenien docht it altyd wer. Want it heart dochs sa.
No, dat gie dit jier folslein nei de Filistinen. Sa linkendewei farre der safolle nedige en ûnnedige boatsjes omhinne dat it net mooglik is de skûtsjes yn ien line te hâlden. It wjukkelet allegeare wat hin en wer. Skippers ha wol gefoel foar tradysje, mar fine wichtiger dat se gjin oanfarringen krije. Dus se smieten de touwen los, se koenen silend wol by Oostergo weikomme. In gaos kaam de Pikmar op, en elkenien fergeat te sjongen, gûlen of klappen.
Arno Brok hat gelyk. Dit moat feroare wurde. Takom jier leit it steatejacht oan it Grouster starteilân. As de skûtsjes fan de wâl geane, farre se ien foar ien efkes lâns dat steatejacht, litte de nok of fok efkes sakje, de groet yn de sylfeart, en roppe dan admiraal Arno ta: Hoi Arno. Wy klappe. En Arno skriemt."


description: In ferkearsregeler hie sjoen dat de man frjemd ried. Neffens de plysje rûkte de fertochte nei alkohol.

title: Drankrider sûnder rydbewiis oanhâlden yn Ljouwert

maintext:
De plysje yn Ljouwert hat snein in 44-jierrige drankrider út Burgum oanhâlden. De man waard op de Spanjaardsleane oan de kant set, nei't in ferkearsregeler sjoen hie dat de man frjemd ried.
Doe't de plysje de man oanspruts sei hy dat in oar riden hie. Tsjûgen sprutsen dat tsjin, wêrnei't de Burgumer oanhâlden waard. Neffens de plysje rûkte de fertochte nei alkohol. Hy wegere lykwols mei te wurkjen oan in blaas- en bloedproef. Boppedat wie syn rydbewiis ûnjildich ferklearre. Der is proses-ferbaal tsjin him opmakke.


description: "Op de fraach wêr't Magic Mike is, komt in ûnnoazel ferlechje dat er krekt syn tosken lutsen litten hat of dat er siik wie."

title: Kollum: "Simpele Sytze"

maintext:
De lêste tiid is der in flinke diskusje oer it feit dat froulju foar itselde wurk minder fertsjinje as manlju. Net te begripen ast it my fregest. Want faak dogge froulju datselde wurk minstens sa goed as manlju. In goed foarbyld dêrfan is it strippersberop. Al in pear kear ha ik ferhalen heard oer manlike strippers, dy't harren der ôf meitsje mei in simpel dûnske, wat slachrjemme slikje en in beskamjende striptease. Ráts, yn ien kear de hiele boel út. No, wat in wille.
Hiel oars giet dat by froulju. Froulike strippers meitsje der echt wurk fan. Dy ha de dûnskes presys útsocht op de muzyk, nimme de muoite om de klean bytsje by bytsje hiel seksy út te lûken en brûke gadzjets foar wat ekstra fertier. Werklik wier, der sit in wrâld fan ferskil tusken wat manlju prestearre op stripgebiet en wat froulju foar top-performance delsette.
Sjoch, dat wy it mei wat minder dwaan moatte, fyn ik sa slim noch net. Nee, it slimste is noch wol dat it hiele saakje stjonkt nei bedroch en oplichterij. Sykje op 'mannelijke stripper' en krigest websides mei moaie mannen. Dêrnei kiest foar in knappe keardel mei in eksoatyske namme lykas Angelo, Giuliano of Magic Mike. Ta beslút drukst op 'bevestigen' en 'klaar is Kees', soest tinke.
Mar wat blykt op it momint 'suprême' as de stripper him meldt op it frijgesellefeestje? It is in hiel oare keardel. Gjin Magic Mike, mar gewoan Simpele Sytze. Jawis, hy is poepiebrún en hat in sixpack, mar fierder... Neat magics oan. Op de fraach wêr't Magic Mike is, komt in ûnnoazel ferlechje dat er krekt syn tosken lutsen litten hat of dat er siik wie. Dus dêrom is Sytze stjoerd as ynfaller. No lekker dan.
Dit bart net ien kear, mar ik ha no al meardere ferhalen heard oer Magic Mikes dy't net opdaagjen komme. En it stomste is dat wy froulju der alle kearen wer yn traapje. Want as Simpele Sytze foar ús noas stiet, dan betelje wy dóchs dy doekoe's. Gjin stripper op in frijgesellefeestje, dat kin fansels net.
It is ien en al trochstutsen kaart. Ik leau der neat fan dat der wier strippers binne as Magic Mike, Jamilio en Michelangelo. En as se der al binne, dan komme se blykber net nei Fryslân. Wy moatte it hjir dwaan mei de left-overs. De restjes dy't der hielendal neat fan kinne. En dêr betelje wy ek noch grou jild foar. De konklúzje is dúdlik. Kinne wy froulju in kear de klean oanhâlde, wurde wy dochs noch útklaaid wêr't wy bystean."


description: Earst waard tocht dat sa'n fjouwer of fiif sjalets skea oprûn hiene, mar by in neiere ynspeksje hat bliken dien dat dat net it gefal is.

title: Sjalets net skansearre by brân yn Eastermar, bewenners werom

maintext: By de brân op rekreaasjepark Onder de Linde yn Eastermar binne gjin sjalets fernield rekke. Dat lit de brânwacht woansdeitemoarn witte. Yn earste ynstânsje waard tocht dat sa'n fjouwer of fiif sjalets skea oprûn hiene, mar by in neiere ynspeksje hat bliken dien dat dat net it gefal is. Alle sjalets binne yntusken fentilearre en de fakânsjegongers binne werom.


description: It giet om de neisleep fan it hjitte waar fan de ôfrûne wiken. De ferwachting is dat it tal gefallen de kommende dagen ôfnimme sil.

title: Kâlder, mar dochs mear blau-alch op iepenbiere swimplakken yn Fryslân

maintext:
Neffens Jan Roelsma fan Wetterskip Fryslân is de taname fan it tal gefallen in neisleep fan it hjitte waar fan de ôfrûne wiken. Blau-alch docht it goed by hjit waar. Sjoen it feit dat it yntusken kâlder is, der mear wyn stiet en ek wer reinwetter falt, ferwachtet Roelsma dat it tal besmettings ôfnimme sil.
Fanwege it omheechgean fan de temperatuer, ferwachtet Roelsma dat der de kommende jierren folle faker blau-alch foarkomme sil. In echte oanpak dêrfoar is der net, omdat benammen trochspiele mei Iselmarwetter de oplossing is. Dat mei net yn tiden fan drûchte.


title: Ferdûbeling fan online sjoggers by skûtsjesilen op Omrop Fryslân

maintext:
Oant de lêste wedstriiddei waard de stream al mear as 170.000 kear besjoen. Ek de online-telefyzjestream mei bylden en radioferslach is goed besjoen mei hast 10.000 pageviews mear as yn 2017.
De telefyzje-útstjoeringen oer it skûtsjesilen lutsen alle dagen in soad sjoggers.
Skûtsje Journaal
Ek it Skûtsje Journaal op de lanlike telefyzje, in gearwurking fan Omroep Max en Omrop Fryslân, is goed besjoen.


description: Blinen binne net bliid mei shared space-plakken. Foar harren is dat trochinoar hinne bewegen in gaos. Se witte net wêr't se oan ta binne.

title: Blinen hawwe muoite mei shared space

maintext: Ut ûndersyk fan it UMCG yn Grins die in pear jier lyn al bliken dat bline minsken it paad bjuster reitsje op shard-space-plakken. Der waard doe advisearre om nije oriïntaasjepunten oan te bringen as ferfanging fan de eardere stoepen en fytspaden. Te tinken falt oan bankjes of it oanbringen fan in dúdlik fielber ferskil yn de ûndergrûn.


description: Ynienen kaam der neat mear út de kraan, en dus hat it museum in grut probleem op dizze waarme dei.

title: Grut wettertekoart: Kazemattemuseum krijt gjin drip mear

maintext:
De meiwurkers en besikers besykje no mei wetter út de Iselmar wc's troch te spielen. En kwa drinken moatte se it dwaan mei it fris dat noch yn de kuolkast lei. Ek sil der tiisdei net skjinmakke wurde.
Neffens frijwilliger Lammie is it Kazemattemuseum net de ienige dy't sûnder wetter sit. Ek in hotel yn de buert soe gjin farsk kraanwetter mear krije. De meiwurkers hawwe kontakt opnaam mei Vitens, dy seit dat de rein fan woansdei mooglik in oplossing biede kin.
By it Kazemattemuseum binne se net bliid: "Hjir binne wy moai klear mei!"


description: Dêr't it in pear jier lyn noch lêstich wie om in plakje te foljen, moatte de sylskoallen no faak 'nee' ferkeapje oan minsken dy't last minute noch in plakj

title: It giet sylskoallen wer foar de wyn

maintext: It giet goed mei de Fryske sylskoallen. Sa hat sylskoalle Pean yn Nes sa'n 10 persint mear oanmeldings as yn 2017. Dat komt om't de ekonomy wer oanlûkt. Yn eardere jierren moast in reservearring meardere kearen ferkocht wude, bygelyks om't in fêste klant ynienen sûnder wurk siet en it kamp ôfsizze moast. Dat is no hielendal oars: de sylskoalle wurdt alle dagen belle troch minsken dy't noch in plakje sykje, mar alles sit al hielendal fol.


description: Troch de drûchte geane de beamkes op it lân oan de Wâldwei yn Sumarreheide dea. Der binne gjin mooglikheden it stik lân te bereinen.

title: Krekt oanplante krystbeammen driigje ferlern te gean

maintext: Der binne gjin mooglikheden it stik lân te bereinen. De sleatten njonken it gebiet steane ek al drûch. It pear fan Sumarreheide hat yn totaal trije hektare grûn by de ôfslach mei Earnewâld. Tineke Elzinga tinkt dat de skea yn de tûzenen euro's rinne sil. Troch in part fan de beammen hânmjittich noch wetter te jaan, hopet se noch in oantal beammen te rêden.


description: Mar seis saken binne iepen op dizze earste winkelsnein, mar de leafhawwers witte dy seis saken goed te finen.

title: Surhústerfeansters witte winkels goed te finen op earste winkelsnein

maintext:
It giet om fjouwer supermerken, de iennichste boumerk fan it doarp en de Action. Benammen de lêste winkel lûkt in protte belangstelling, mar ek de boumerk is lang net ûntefreden. "Der binne mear minsken as ik ferwachte hie", seit assistint-bedriuwslieder Roan Banga. "Minsken moatte hjirwei oars in hiel ein ride om op snein in iepen boumerk te finen, no kinne se yn eigen doarp telâne." It past de boumerk ek wol dat de konkurrinsje yn buordoarp de Grinzer Pein wol ferplicht ticht is op snein.
By ien fan de supermerken steane de earste klanten al om kertier foar ienen foar de doar, mar dat wie ek omdat guon tochten dat de winkelsnein om 12.00 oere begjinne soe. yn plak fan 13.00 oere. "Ik fyn it ideaal", seit Hinke Knegt-Postma foar de doar fan de supermerk. "Myn dochter komt werom fan fakânsje en no kin ik moai farsk guod foar har helje." Mar it histoaryske momint ûntgiet har net. "Ik fyn it hiel goed dat minsken dy't winkelje wolle de frijheid hawwe om dat te dwaan. Wa't dat net wol, dy docht de boadskippen mar op sneon."
Mear winkels
Foarsitter Ale Procee fan H&I fan Surhústerfean hâldt der rekken mei dat yn 'e rin fan it jier mear winkels op snein iepen gean sille. Foar in soad saken wie no de tariedingstiid om op snein iepen te gean oan de koarte kant. H&I wol dat stimulearje troch letter dit jier 'temasneinen' te ûntwikkeljen, wêrop safolle mooglik winkels iepen binne.


description: Op de foarjûn fan de Freule is it op tiisdei 7 augustus tiid foar it alderearste Freule Kafee. Presintator Geert van Tuinen sjocht mei sidekick Sjoerd de J

title: Omrop TIP: it Freule Kafee mei Geert van Tuinen

maintext: Op de foarjûn fan de Freule is it op tiisdei 7 augustus tiid foar it alderearste Freule Kafee. Yn kafee-restaurant It Reade Hynder yn Wommels sjocht presintator Geert van Tuinen mei sidekick Sjoerd de Jong werom op syn Freulekeatstiid. Sjoerd de Jong ferlear trije kear dramatysk op de Freule. Beide sjogge werom op dy tiid mei Jouke Bosje: de winner fan de Freulepartij 2008. Bauke van der Graaf fan Berltsum ferlear twa finales op rige. Efter dat ferlies sit in dramatysk famyljeferhaal. Hy fertelt it yn it Freule Kafee. De livemuzyk wurdt fersoarge troch de band Vangrail.


description: De CitySwim Warkum dy't earder ôfsein waard, giet yn de werkânsing. Oft Maarten van der Weijden dêr by is, is noch ûnwis.

title: CitySwim Warkum giet yn de werkânsing

maintext: Ek Dokkum biedt in alternatyf foar de cityswimmers dêr. Dat is by it saneamde 'grachtenzwemmen' dat op snein 9 september op it programma stiet as ûnderdiel fan de Admiraliteitsdagen.


description: It Waad is al jierren Wrâlderfgoedgebiet, mar rekreaasjeûndernimmer Jelle Bos fan Lauwerseach sjocht grutte ferskillen tusken de oanpak fan Fryslân en Grin

title: Waaderfgoed lûkt te min toeristen, Fryslân moat mear dwaan

maintext:
Fryslân kin mear dwaan om toeristen nei it wrâlderfgoed-Waadgebiet te krijen. Dat seit rekreaasjeûndernimmer Jelle Bos fan Lauwerseach. De marketing is te fragmentarysk mei de klam op bygelyks Ljouwert, Dokkum of de Fryske Marren. De provinsje moat mear as ien gehiel oanpriizge wurde. "Pak het op als heel Friesland", seit Bos.
Benammen de prachtige kust fan Noardeast-Fryslân hat dêrfan te lijen, fynt Bos. Hy fernimt net dat er troch de Wrâlderfgoedstatus mear besikers komme op syn camping, yn syn rûnfeartskippen of hoareka. Grinslân pakt it yn syn eagen folle better oan, al hawwe sy it dêr wol makliker omdat it dêr mear de stêd en de 'ommelanden' is, wylst it ferskaat yn Fryslân wat grutter is.


description: Wetterskip Fryslân hâldt alle draaiboeken foar drûch waar nochris goed tsjin it ljocht. Der moat goed sjoen wurde oft de keuzes dy't no makke wurde wol tak

title: Wetterskip lûkt lessen út ekstreme drûchte

maintext:
Wetterpeil ferheegje
Ien fan de oplossing is it ferheegjen fan it wetterpeil yn de Iselmar. Kommende maitiid moat dat 10 sintimeter heger lizze as dit foarjier. "Je hebt dan een enorm waterreservoir voor handen," sa seit Van Weperen. "Maar makkelijk is deze discussie niet. Want alle Waterschappen rondom dit meer hebben allemaal weer andere belangen." Der moat ek in soad wurk ferset wurde om de ferheging fan it wetterpeil mooglik te meitsjen. Rûnom de mar wurde tal fan maatregels naam om bygelyks de natuer te beskermjen tsjin it heger wetterpeil. Samar mear wetter opslaan yn de mar is neffens Van Weperen dan ek net de oplossing: "We moeten kijken naar hoe we juist in dat achterland van ons, die kleine slootjes, meer water krijgen."


description: Mear as tûzen gasten fan kamping de Blauwe Lantaarn moasten tiisdei evakuearre wurde fanwege in flinke heidebrân.

title: Brân jout spannende wending oan fakânsje yn Wateren

maintext: Alle 1000 gasten waarden evakuearre. Seis jongeren út in selskip mei 17 minsken út fjouwer húshâldingen belibben it allegearre fan tichteby mei. Se fûnen it spannend mar panyk hat der net west, seinen se. Wol skrik. Campingeigener Mischa Dibbets seit dat de evakuaasje goed ferrûn al wie der op in pear mominten by in tal minsken wol even wat panyk bygelyks om húsbisten. Mar alles rûn goed ôf. Sels bleaun Dibbets op it honk en holp se de brânwachten op har terrein. Oer it optreden fan de brânwacht is se tige tefreden.


description: Fryske plysje yn aksje foar stellerij, drinke yn it iepenbier en it kreakjen fan in jildwikselautomaat.

title: Drokte foar Fryske plysje yn Ljouwert en Drachten

maintext:
De plysje hat sneintejûn trije manlju oanhâlden, dy't yn de Arendstún foar in soad oerlêst soargen. De manlju fan 20 en 23 jier sieten oan de drank en makken in soad rotsoai. Dy rommel moasten se sels oprêde en se krigen in proses-ferbaal foar it drinken yn it iepenbier. Ien fan de manlju wegere om op te rêden en krige hjirfoar in twadde proses-ferbaal.
Twa manlju út Ljouwert en Zevenaar binne oanhâlden foar it kreakjen fan in jildwikselautomaat yn in winkel oan it Cambuurplein yn Ljouwert. De eigener fan de saak droech kamerabylden fan de fertochten oer oan de plysje. Dy koe de manlju dêrnei op de Schieringerwei oanhâlde. It giet om in 24-jierrige Ljouwerter en in 44-jierrige man út Zevenaar.
Fjouwer winkellju út Drachten ha fia de plysje stellen klean werom krigen. De plysje hâlde in 24-jierrige man út Ter Apel oan foar winkelstellerij. De man waard yn in supermerk oan De Marke yn Drachten trappearre op winkelstellerij. Hy hie in preparearre tas by him, dy't fol siet mei stellen klean.


description: De oare winners yn Drylts wiene Anneke Broersma (froulju), Bente Vlas (famkes), Freark Kramer (junioaren) en Rutger Haanstra (jonges).

title: Nard Brandsma wint Fryslân Cup yn Drylts

maintext:
By de froulju wûn Anneke Broersma. Sy ljepte nei 14.13 meter en koe dêrmei Akke Dijkstra (13.99) ferwize nei it twadde plak. Sigrid Bokma waard tredde mei 13.61 meter. Yn de kategory fan de famkes kaam Bente Vlas hiel tichteby de ôfstân fan Anneke Broersma. Vlas ljepte nei 14.11 meter en bleau Tirza Boschma (13.65) en Lisse van der Knaap (12.96) foar.
Freark Kramer fan It Heidenskip wûn de wedstriid by de junioaren mei in ôfstân fan 19.26 meter. Jan Taede Nauta (18.58) fan Drylts waard twadde, Wietse Nauta (17.52) fan Drylts pakte it tredde plak. De winst by de jonges gie nei Rutger Haanstra mei 16.75 meter. Wisse Broekstra (16.65) en Renzo Zwaagman (15.21) kompletearren it poadium yn Drylts.


description: Fakbûn FNV easket foar ein augustus hurde tasizzingen oer de oanpak fan hege wurkdruk en ferbettering fan salarissen. Bart dat net, dan folgje aksjes.

title: Fakbûn FNV driget mei aksjes ûnder ambulânsemeiwurkers

maintext:
Heger salaris
It fakbûn easket in flink heger salaris om de leanen yn de pas rinne te litten mei oare sektoaren yn de soarch. Ek wol FNV ôfspraken meitsje om it personielstekoart op te lossen. Ambulânsepersoniel fiert al tiden aksje foar bettere arbeidsbetingsten. Begjin dit jier wurken de meiwurkers sekuer neffens de regels, nei't in cao-oerlis mislearre wie.


description: De 28-jierrige Ljouwerter soe begjin maaie in kunde fan him swier mishannele hawwe mei in boksbûgel. It slachtoffer rekke knock-out.

title: Jier selstraf easke tsjin Ljouwerter om mishanneling fan kunde

maintext:
It slachtoffer waard mei ferwûnings oan syn gesicht en in brutsen noas nei it sikehûs brocht. De Ljouwerter soe de man slein hawwe, fanwegen oprinnende jaloersk gedrach nei syn freondinne ta. It slachtoffer freget ek 6.000 euro skeafergoeding, om't er metalen platen yn syn gesicht krigen hat.
Fierder fynt it IM dat de Ljouwerter in alkoholferbod en in kontaktferbod mei it slachtoffer krije moat. De útspraak is oer twa wiken.


description: Earder dizze wike einige Ariëns ek al as tredde op de maraton. It goud wie tongersdei foar Bart Swings, dy't yn syn heitelân solo oer de streek kaam.

title: Twadde brûnzen medalje Ariëns op EK skeelerjen


description: Nederlân hat fan tongersdei ôf offisjeel te meitsjen mei in feitlik wettertekoart. Der wurde ekstra maatregels naam fanwege de drûchte.

title: Feitlik wettertekoart yn hiele lân, mar "de kraan blijft aan"

maintext: De Landelijke Coördinatiecommissie Waterverdeling hat tongersdeitemiddei foar it hiele lân fanwege de oanhâldende drûchte Koade Oranje útjûn. Nederlân hat no offisjeel te meitsjen mei in feitlik wettertekoart.


description: It NK jeugd fierljeppen 2018 ferrûn foar de Fryske dielnimmers tige suksesfol. Fan de 12 te winnen medaljes gienen der 9 mei nei Fryslân.

title: FIDEO: Fryske dielnimmers suksesfol op NK jeugd fierljeppen


description: Neffens man stiet de remize te ticht op syn hûs en is it leven dat der makke wurdt foaral nachts net te hurdzjen.

title: Ynwenner Drachten wol busremize fuort ha

maintext:
De man seit dat de remize te ticht op syn hûs stiet en dat it leven dat der makke wurdt foaral nachts net te hurdzjen is. De gemeente seit dat de busremize der gewoan bliuwe kin, nettsjinsteande dat ferfiersbedriuw Arriva sân kear in lûdsrapport yntsjinne moatten hat foardat it plan foar de remize der troch kaam.
Neffens de buertbewenner liet it foarige bestimmingsplan in busremize net ta en hat de gemeente de remize gewoan in nij bestimmingsplan 'ynfytst'. De Ried fan Steat moat der in streek trochsette, fynt er.
De útspraak komt oer in pear wiken.


description: De wurksumheden oan in ferfangende ferbining foar Skier binne klear.

title: Steuring fan Kabelnoord op Skiermûntseach is foarby

maintext: De steuring fan Kabelnoord op Skiermûntseach is oer. Dat meldt in wurdfierder fan it kabelbedriuw. Sûnt sneon sieten de goed tûzen abonnees fan it kabelbedriuw op it eilân sûnder ynternet, telefoan en telefyzje.


description: Jorgos Skotadis wint de 49ste swimmaraton Starum-Medembik. Sa'n tweintich swimmers meitsje de oerstek troch útsûnderlik waarm wetter.

title: Jorgos Skotadis wint 49ste swimmaraton Starum-Medemblik

maintext: Jorgos Skotadis is winner wurden fan de swimmaraton oer it Iselmar fan Starum nei Medemblik en dêrmei it Nederlands Kampioenschap Marathon Zwemmen. De swimmer fan swimclub De Dolfijn út Amsterdam wûn yn in tiid fan 5 oeren, 7 minuten en 29 sekonden.


description: De reinbuien fan moandeitemiddei soargen foar in soad oerlêst, benammen op de A. Prakkenstrjitte. De brânwacht moast der oan te pas komme.

title: Ynwenners Damwâld oant de knibbels yn it wetter

maintext: Frank Schreuder fan de blusgroep Dokkum fertelt dat it wetter net fuortstreame kin troch in folle sleat. "It wetter út de kelders kin hast net fuort", seit er. Mei in dompelpomp waard de kelder leechpompt.


description: Fia intracytoplasmatische spermacelinjectie, oftewol de ICSI-metoade, wurdt in aaisel út de donormerje helle en ynjektearre mei in siedsel.

title: Nij fuortplantingssintrum foar hynders by Bears rint foarop

maintext:
Karantênestâl
By de nijbou by Bears hat eigener Wiepke van de Lageweg de mooglikheid om de merjes yn in saneamde karantênestâl ûnder te bringen. Dat is ferplicht by it tapassen fan de ISCI-metoade.
Mei de technyk rint Van de Lageweg foarop yn Nederlân. Yn totaal kinne der yn it nije sintrum sa'n tweintich donormerjes tagelyk wêze. Van de Lageweg hopet dat it fuortplantingssintrum foar hynders yn oktober fan dit jier klear wêze sil.


description: De studinteferienings hoopje de ûntgriening wer posityf yn it nijs te bringen mei in 'vet leuke ontgroening' sûnder fratsen of grappen.

title: Ljouwerter studinten krije dit jier in flits-ûntgriening

maintext:
Alle studinteferienings yn de stêd wurkje mei-inoar gear yn dizze nije flits-ûntgriening. De organisaasje sil oer de folsleine lingte ien fan de lytsere strjitten yn Ljouwert tinten delsette. De nije earstejiers moatte dan troch dizze lange tunnel rinne. Se begjinne 'grien' oan harren tocht, mar komme der 'kleure' wer út. Foarôfgeand oan de flits-ûntgriening kinne de studinten in foto meitsje fan hoe't se derút seagen foar harren tocht troch de tintestrjitte. "Niks geen gedoe of rare geintjes, maar gewoon een vet leuke ontgroening," sa skriuwt de organisaasje.
De hoop is dat de ûntgriening mei dizze aksje yn in better deiljocht komt te stean. De ôfrûne jierren is de tradysje troch meardere skandalen negatyf yn it nijs kaam. Dizze skandalen wiene ûnder oare yn Grins en Eindhoven.


description: De fytser waard moandei oanriden troch in auto. Hy is mei de helikopter nei de fêste wâl brocht.

title: Fytser ferstoarn nei oanriding op Skylge

maintext: De fytser dy't moandei op Skylge oanriden waard, is oan syn ferwûningen ferstoarn. De man kaam op de krusing fan de Baaidunen mei de Tunwei yn botsing mei in auto. It slachtoffer waard swierferwûne nei it sikehûs brocht. Dêr is er ferstoarn.


description: De akteur nimt opnij de rol fan adjudant Van 't Sant op him. It stik is troch al mear as 2,7 miljoen minsken besjoen.

title: Peter Tuinman spilet wer yn musical Soldaat van Oranje

maintext: Yn it stik komt akteur Valentijn Benard werom as Erik Hazelhoff Roelfzema en Henriëtte Tol as keningin Wilhelmina. De musical begûn yn oktober 2010 yn it spesjaal boude Theater Hangaar yn Katwijk aan Zee en is troch al mear as 2,7 miljoen minsken besjoen.


title: Hielke Nienhuis folbringt swiere triatlon yn Noarwegen

maintext:
Hielke Nienhuis fan Lekkum hat sneon de swiere Norseman triatlon yn Noarwegen folbrocht. Dat die er yn 14 oeren, 44 minuten en 16 sekonden. Yn dy tiid moast er 3,86 kilometer swimme, 180,2 km hurdfytse en 42,195 km drave.
De dielname oan de Norseman triatlon is bysûnder, want der is plak foar maksimaal 250 dielnimmers. Nei jierren fan hoop hâlde op de lotting wie it Hielke Nienhuis dit jier einlik slagge in startbewiis te bemachtigjen.


description: De skuorren yn de SKS famylje binne wer ticht: gjin persoanlike statements mear ûnder de wedstriden

title: Bestjoer SKS: alle noazen stean deselde kant út

maintext:
SKS-foarsitter René Nagelhout en bestjoerslid Hilda Boesjes sprutsen yn it Skûtsje Kafee freedtejûn foar it earst iepenhertich oer de rebûlje ferline jier yn de SKS-famylje. It skûtsje fan De Jouwer waard doe diskwalifisearre, om't it mêstbeslach net foldie oan de orizjinaliteitsregels en Langwar hold op om't skipper en bemanningsleden it net iens wiene mei de nije sylformule, dy't foar Langwar tige neidielich útpakte.
It gefolch wie dat der mar tolve skûtsjes finishten, in situaasje dêr't de SKS bot mei ompakte. Yn it Skûtsje Kafee fertelden René Nagelhout en Hilda Boesjes hoe't sy as SKS bestjoer dit oanpakt hawwe.


description: De Roemeen soe wurkje foar in kriminele binde dy't it fersjoen hie op supermerk Albert Heijn.

title: Jier sel easke tsjin Roemeenske winkeldief

maintext: In 33-jierrige winkeldief út Roemenië moat mooglik in jier de sel yn. De offisier fan justysje tinkt dat de fertochte diel útmakket fan in organisearre binde. Dizze binde soe him benammen rjochtsje op it stellen fan babypoeier en skearmeskes by de Albert Heijn.


description: De fertochte is woansdeitemiddei oanhâlden.

title: Nije fertochte oanhâlden yn saak Van Seggeren

maintext:
De skoanmem fan Van Seggeren komt út Dútslân en is woansdeitemiddei oanhâlden yn Ljouwert. De frou sil troch de plysje heard wurde. Tjeerd van Seggeren waard yn july 2017 dea fûn yn in greide by De Westereen. Earst waard tocht dat er mooglik troch in oanriding om it libben kaam wie, mar it die úteinlik bliken dat dit net it gefal wie.
It Iepenbier Ministearje is der altyd fanút gien dat der meardere minsken belutsen wiene by de dea fan Van Seggeren. It is noch net dúdlik wêr't de skoanmem fan Van Seggeren krekt fan fertocht wurdt.


description: In medaille wie yn it foar al wis. Der diene mar trije boaten mei oan de finale fan de frouljusacht.

title: Friezinnen roeie Nederlân nei brûns op EK yn Glasgow

maintext: De Nederlânske boat wie yn it foar al wis fan in medaille, omdat der sneon mar trije boaten oan de finale meidienen. De Nederlanners leine fanôf de start op it twadde plak en striden mei Roemenië om de kopposysje. De Nederlânske ploech wist it twadde plak net te behâlden. Uteinlik gie Grut-Brittanje se foarby. Roemenië waard Europeesk Kampioen.


description: De fjilden kleurje meast brún yn plak fan pears.

title: Heide bloeit mar koart dit jier en dat komt troch de drûchte

maintext:
In brune heide is lykwols net allinne mar in ramp, seit Tom Jager fan It Fryske Gea. Op hegere plakken is de heide ôfstoarn. "Deade heide hat wol tiid nedich om wer te herstellen, dat kostet wol in oantal jierren. Mar oan de kant is dit tichte heide en op himsels is it hielendal net slim dat der iepen plakken falle. Dat jout ek wer kâns op oare fegetaasje, dat dan kâns krijt om te groeien, lykas gerssoarten of de klokjesgentiaan. Dat jout mear fariaasje en lûkt ek wer oare ynsekten oan. Guon kwetsbere flintersoarten ha it ek dreech hân, want troch de drûchte wie der minder nektar. "
Oer in wike kin it wêze dat heide wol wer op mear plakken bloeit, want op guon legere plakken is it troch de rein fan de lêste dagen wol wer wieter wurden.


description: It giet om in gouden Angelsaksysk gaspdoarnplaatsje mei wafelpatroan, ynlein mei almandyn.

title: Harnzer docht archeologyske fynst út sânde iuw

maintext:
Wêr't de fynst dien is, wurdt net bekend makke. It plaatsje leit no yn in archeologysk depot. Der is yn it fjild dêr't it fûn is noch wol fierder socht, mar dat hat neat opsmiten.
Bierma wie dwaande mei in metaaldetektor en dit is syn grutste fynst ea. Hy wol it oanbiede oan it Fries Museum. Dat mei der in bod op dwaan. Ald-konservator Evert Cramer fan it museum hat it al foar de eagen hân.


description: Drankrider út Ljouwert hat gjin fertrouwen yn útkomsten blaasproef en freget tsjinûndersyk oan.

title: Drankrider Ljouwert freget second opinion oan nei blaastest

maintext:
In 55-jierrige drankrider út Ljouwert is woansdeitemoarn betiid oanhâlden. De man waard op de Pieter Stuyvesantwei yn Ljouwert oan de kant set en moast mei foar in blaasproef yn it plysjeburo. Derút die al gau bliken dat hy mei te folle drank op achter it stjoer siet.
De man fertroude de útkomsten net en frege in tsjinûndersyk oan. Der is dêrnei in bloedproef ôfnaam. De útkomsten derfan binne noch net bekend. De kosten foar de second opinion binne foar de Ljouwerter.


description: Der wurde hûndertûzenen minsken ferwachte, en dus is der hiel wat nedich om alles logistyk goed foarinoar te krijen.

title: 14.000 parkearplakken foar Reuzewykein (17-19 augustus)

maintext:
Parkearje
Besikers dy't mei de auto nei de Reuzen fan Royal de Luxe ta wolle kinne in parkearplak fine op ien fan de trije megaparkearplakken dy't krekt bûten Ljouwert ynrjochte wurde. It giet dan om de folgjende lokaasjes:
De Hemrik, by de Planetenlaan. Hjir hawwe in grut ferskaat oan bedriuwen harren parkearplakken beskikber steld foar it evenemint.
De greiden by de Súdlannen, de Middelsee, krekt njonken Ljouwert.
De Dairy Campus, oan de súdkant fan de stêd.
Der wurde pendelbussen ynset om de minsken fan de parkearplakken nei it sintrum fan de stêd te bringen. Dizze sille alle fiif minuten ôf- en oanride, en hawwe in rûte nei it Sixmaplein of it stasjon.
De organisaasje drukt minsken op it hert om foaral net op eigen houtsje in parkearplakje te sykjen yn de stêd. Trochdat de rûtes fan de Reuzen troch de folsleine stêd rinne, binne in soad diken ôfsletten en sille der ek in soad parkearferbodden wêze. Dêrnjonken binne de parkeargaraazjes yn de stêd foar it grutste part net berikber.


description: Maarten van der Weijden moat syn meunstertocht allinne ôflizze.

title: Maarten van der Weijden swimt: hy is Snits en Drylts al foarby

maintext: Om in oere as tsien wie er yn Snits. Dêr stienen in soad minsken oan de kant fan de dyk om him oan te moedigjen. Om 11.10 oere wie er Drylts ek al foarby.


description: Fryske frijwilligers sette ôf nei Tadzjikistan, it lân dêr't koartlyn noch in âld-ynwenner fan Fryslân om it libben kaam.

title: Frijwilligers nei Tadzjikistan, nettsjinsteande resinte deadlike oanslach

maintext: De groep is net bang om nei it lân ôf te reizgjen nei it barren fan ein july. "We sjogge it as ynsidint, minsken gean ek gewoan nei Dútslân, wylst der ek wol oanslaggen west hawwe", seit Anna-Rixt Meekma.


description: De Belastingdienst beskôget it tekoart oan rein as 'bysûndere omstannichheid'.

title: Boeren krije útstel fan belestingen

maintext: Dizze simmer jildt as de drûchste yn desennia. It tekoart, oftewol it ferskil tusken ferdamping en reinfal tusken april en septimber, giet yn rap tempo rjochting it drûchterekôr fan 1976. Foar in soad boeren draait it út op in finansjele ramp, bygelyks as de opbringst fan harren rispinge minder is as de kosten dy't se meitsje moatte.


description: Muzyk, feeste, ite, sûpe en kampearje: dat is it Feanhoop Festival

title: FIDEO: Losgean op it Feanhoop Festival

maintext: Fjouwer dagen lang is it terrein oan it Grytmansrak op De Feanhoop it plak om kompleet los te gean. It festival wurdt dit jier foar de 67e kear organisearre. Kaarten foar de snein wiene al rap útferkocht. Besikers kinne dûnsje op ûnder oare Mooi Wark, Jaques Herb, Lytse Hille en De Doelleazen. Op de camping stiet in bûnte sammeling karavans en giet it feest op 'e boatsjes oan de wâl de hiele dei troch.


description: Dat is de ynskatting fan de organisaasje nei in tige slagge Tall Ships-wykein, mei in bysûnder soad besikers.

title: "Tall Ships Races Harns geane oer de 300.000 besikers hinne"

maintext:
De organisaasje is noch net offisjeel oan it tellen en evaluearjen, omdat it evenemint noch in wichtige dei te gean hat, want ek by de Sail Out op moandei wurdt in smite folk ferwachte, lykas dat by de oankomst fan de histoaryske sylskippen it gefal wie. De organisaasje is der ek wiis mei dat it evenemint - oant no ta - frijwol sûnder ynsidinten ferrint. De EHBO hoecht net folle mear te dwaan as it plakken fan in pleister op in kniisde tean of it behanneljen fan in wepsestek.
Mear bûtenlânske besikers
Fjouwer jier lyn lutsen de Tall Ships Races noch sa'n 220.000 besikers, mar dêr siet doe ek ien wiete dei by. It evenemint lûkt dit jier dúdlik folle mear bûtenlânske besikers, mar ek folle mear besikers út de regio, tinkt direkteur Cor Boots. "Doordat het midden in de vakantie is, zijn er veel meer buitenlanders dan de vorige keer. De mensen uit Harlingen en omgeving hebben het evenement veel meer omarmd, doordat ze nu weten wat het is. Bij sommige concerten en ook bij het vuurwerk van vrijdag stond de kade hartstikke vol."
Ferfier
In oare graadmjitter binne de reizigers mei it iepenbier ferfier. Arriva set ekstra lange treinen yn, mar op guon mominten is sels dy kapasiteit te beheind. Dy wurdt dan oanfolle mei bussen dy't deselde rûte nei Frjentsjer en Ljouwert ride.


description: De útstalling Fruchtbere Grônd gie dizze simmer yn sân boereskuorren by de Aldebiltdyk del. De kommende tiid kriget it in bûtenlânsk ferfolch.

title: Utstalling yn Biltske ierappelskuorren giet de grins oer

maintext:
Dêr hat it de namme Fruchtbarer Boden krigen. De tentoanstelling is dêr net yn in skuorre, mar yn Schloss Evenburg by Leer. By dat kastiel wie eartiids in proeftún foar ierappelrassen.
Fruchtbere Grônd is dizze simmer organisearre yn it ramt fan LF2018 en wie in ûnderdiel fan de Bildtse Aardappelweken.


description: Woansdei wienen der ynbraken yn De Westereen, Hurdegaryp, Oentsjerk en Feanwâlden. Minsken moatte dêrom ekstra wach wêze.

title: Plysje Noardeast-Fryslân warskôget ynwenners foar ynbraken

maintext:
Woansdei krige de plysje meldingen fan ynbraken op De Westereen, yn Hurdegaryp, Oentsjerk en Feanwâlden. Yn trije plakken waard ynbrutsen yn in wenning, yn it oare gefal yn in garaazje. Earder fan 'e wike waard ek al ynbrutsen yn in hûs yn Suwâld.
Dêrnjonken wienen der fertochte situaasjes yn Bûtenpost, Hurdegaryp en Tytsjerk. Dêrom hat de plysje ferskate minsken en auto's kontrolearre.


description: Neist Galama sprongen ek Sigrid Bokma, Wietse Nauta, Wisse Broekstra en Bente Vlas nei de gouden medaljes op de FK yn Winsum.

title: Ysbrand Galama wint Frysk kampioenskip fierljeppen

maintext:
Jonges en famkes
Broekstra waard by de jonges kampioen. Hy die dit troch 17,27 meter te springen. Op it twadde plak einige Rutger Haanstra fan It Heidenskip (16,27 meter). Tredde waard Abe-Luuk Stedehouder út Drylts (15,73 meter).
By de famkes stuts Vlas der mei kop en skouders út. Mei har 15,36 metersprong wûn se net allinnich it Frysk kampioenskip, mar ek de Glêzen Ljepster. Dit is de priis foar de fierste sprong fan alle froulike dielnimmers. Op it twadde plak einige Tirza Boschma út Drylts (13,52 meter). Doarpsgenoat Lisse van der Knaap makke it poadium kompleet (13,25 meter).


title: Skûtsje Ljouwert wint earste wedstriid SKS by Grou

maintext: It Skûtsje Ljouwert fan skipper Willem Zwaga hat sneontemiddei de earste wedstriid om it SKS-kampioenskip by Grou wûn. It Ljouwerter skûtsje hold skipper Gerhard Pietersma (Earnewâld) en Johannes Meeter (Huzum) op ôfstân. De skûtsjes fan It Hearrenfean, Grou en Akkrum einigen as fjirde, fiifde en sechde.


description: Slagget it no écht net om sels by of op it wetter te sitten mei it skûtsjesilen, dan is dêr altyd Omrop Fryslân noch. By ús kinst alles folgje!

title: Hoe kinst it skûtsjesilen it bêste folgje dit jier? Lês it hjir!

maintext: It leafst sitst fansels sels by it wedstriidwetter, op de boat of op in klapstuoltsje by it wetter. Mar as dat no écht net slagget, is dêr altyd Omrop Fryslân noch. Ek dit jier makket Omrop Fryslân alle dagen útstjoeringen fan it wedstriidwetter ôf. Op hokker wize kinst it skûtsjesilen no it bêste folgje? Do lêst it hjir!


description: De teller fan de petysje foar it behâld fan festivals yn Ljouwert stiet no op 3000. De aksje is in privee-inisjatyf fan Aletta Groeneveld.

title: "Ljouwert, dat is dochs dy stêd dêr't altyd sa'n soad bart?"

maintext:
"It foel my op dat op Facebook in soad ûnfrede bestiet oer dat de festivals yn Ljouwert dermei driigje op te hâlden", seit Aletta Groeneveld. Sy is net spesifyk foar ien bepaald festival. Benammen de gesellichheid fan de festivals fynt se wichtich. "It makket dat Ljouwert libbet. Ik wenje yn in stêd dêr't in soad bart. As ik oare minsken fertel dat ik yn Ljouwert wenje, reagearje sy hiel posityf. "Dat is dy stêd dêr't altyd sa'n soad bart", sizze se dan. Dan kin it dochs net sa wêze dat dizze fiif festivals driigje te ferhúzjen of der hielendal mei op te hâlden?"
Groeneveld kriget ek reaksjes út it bûtenlân op de petysje. Mar der kinne fansels noch folle mear hantekeningen by fan foarstanners dy't gaach wolle dat de festivals bliuwe, sa fertelt se.


description: Je ha wiete prûmen, drûge prûmen, soere prûmen, skrale en grouwe prûmen. En je ha lytse prûmen.

title: Kollum: "Prûmedream"

maintext:
Gjin nijs, dus. Likegoed glûpte ôfrûne wiken ien berjocht troch de mêsken fan it net. Dat wie it berjocht oer de te lytse prûmen fan kweker Kees. Troch de drûchte groeiden dy net goed. Mei fan gefolgen dat se krekt te lyts wiene om oan de supermerk ferkocht te wurden. Sadwaande bleau Kees mei 60.000 kilo te lytse prûmen sitten. Dy moatte nammentlik 38 milimeter wêze, en dy fan him wiene 35 milimeter. Gelokkich foar Kees hie er in suster dy't de kwestje op social media oan 'e oarder stelde. Nei har needgjalp kaam it lân manmachtich yn aksje. Skouder oan skouder focht ferûngelike Nederlân foar de rjochten fan de lytse prûm. En mei súkses: kweker Kees rekke dochs noch betelle fan syn fruit ôf. Ein goed, al goed.
De hannel en de tuskenhannel reagearren lykwols skeptysk. Dêr fûnen se it seuren wat Kees dien hie. Syn prûmen hiene de maat net, mar wiene wol deeglik gongber. Se wiene allinne minder jild wurdich. Dêr waard sein dat in fruitkweker in alternatyf kanaal ha moat foar produkten dy't bûten de kontraktôfspraken falle. Of it sa regelje binnen dy ôfspraken dat er se dochs ôfsette kin. Mei oare wurden: de hannel fûn kweker Kees mar in soerprûm. De supermerken sizze ûnderwilens dat de ôfspraken oer hoe't griente en fruit derút sjen moat, makke wurden binne oan 'e hân fan winsken fan de klant. De supermerk stelt dat wy rjochte komkommers ha wolle, grutte, glânzjende paprika's en perfekt rûne tomaten.
Mar is dat wol sa? Is dat net itselde as spikerbroeken ferkeapje mei gatten en skuorren deryn? Neffens my binne it marketeers dy't soks betinke, in ferlet kweke, in hype kreëarje. Dat jildt ek foar de supermerk. Fansels sille der klanten wêze dy't kleie oer in blutske op in tomaat of in klútsje dridze oan in ierappel. Lykwols is it yn it algemien de gruthannel dy't de standert stelt, en net de klant. In foarbyld dêrfan is dat fan in finkelkweker. Dy knypte him ek troch de drûchte, mar gelokkich hiene syn finkels de goede maat en it goede foarkommen. Dochs waarden se ôfkard foar de eksport. Omdat der neffens de gruthannel tefolle sân op siet. 750 kilo perfekte finkel nei de barrebysjes. In beslissing dêr't de klant gjin reet mei te krijen hat.
Ik ha in dream. Dêryn leit krûme griente en begrutlik fruit gewoan yn de bakken fan de supermerk. Woartels mei twa skonkjes dy't smûk neist krûme komkommers lizze, brike tomaten dy't knypeagje nei doffe paprika's. Boppedat griente en fruit fan it seizoen. Fan kwekers út de omkriten. Griente en fruit nei minsklike mjitte. Ik ha in dream."


description: By it bedriuw Zebra Technologies op It Hearrenfean hat tongersdeitejûn in ûngelok plakfûn. Dêrby kaam ien persoan klem te sitten.

title: Persoan komt klem te sitten by ûngelok mei heftruck

maintext: By it bedriuw Zebra Technologies op It Hearrenfean hat tongersdeitejûn in bedriuwsûngelok plakfûn. By it wurk mei in heftruck kaam in persoan klem te sitten.


description: Rinus Beintema is de oprjochter fan de stichting Suver Nuver út Ljouwert. Hy wol in gerjochtlike útspraak oer wytoalje ôftwinge.

title: Beintema hie in "goed gesprek" mei plysje oer wytoalje

maintext: Neffens Beintema ferrûn it ferhoar op in gemoedlike wize. "Alle aspecten zijn goed belicht. Ik probeer met beleefdheid, vriendelijkheid en respect de waarheid te vertellen." Oft it petear in ferfolch krijt yn de foarm fan in strafrjochtlik proses is noch net bekend.


description: "Lit ik mar earlik wêze: iten meitsje is net myn sterkste punt."

title: Kollum: "Misbaksel"

maintext:
Wêr't oare breidspearen kieze foar in 'cateraar' dy't alles regelet, hie dit stel it idee betocht om mei ús allen in buffet gear te stallen. Fan tefoaren krigen alle gasten in mailtsje mei dêryn it gerjocht dat se meitsje mochten. Ik seach de bui al hingjen. Bruchetta's, puntpaprikasop of ravioaly mei truffel; skytsenuweftich iepene ik it mailtsje mei myn kulinêre opdracht.
Myn gedachten gongen werom nei in brulloft fan freonen yn de Achterhoek, hast tsien jier lyn. Elkenien waard frege om in 'arretjescake' mei te nimmen. Ik hie noch nea fan sa'n cake heard, dus googelje. It resept wie hiel ienfâldich, neffens de website. Dus ik oan de slach mei aaien, bastertsûker, mariabiskwy en kakaopoeier. Al gau wie de keuken in wier slachfjild. Op ynternet stie dat it meitsjen fan de cake nea langer as 25 minuten duorje koe. Ik wie nei oardel oere noch net klear. Dêrnei moast myn kreaasje twa oeren yn de kuolkast om 'op te stijven'.
Fansels hie ik nei dy martelpartij yn de keuken sels ek al wol sjoen dat myn 'arretjescake' net hiel bot like op it foarbyld op de webside. Mar op de ien of oare wize hoopje jo dan dochs dat dy twa oeren yn de kuolkast in metamorfoaze tawoech bringe sille. Doe't ik de kuolkastdoar fol ferwachting iepen die, wie dy make-over lykwols spitich genôch útbleaun. It resultaat like yn de fierste fierte net op it plaatsje op ynternet. Yn stee fan in moaie fjouwerkante taart wie it mear in platte, drûge koeke wurden.
Tiid om in nijen ien te meitsjen wie der net, dus it misbaksel gong mei nei de Achterhoek. As ien fan de earste gasten kepere ik myn mislearre 'arretjescake' stikem op de grutte tafel yn de feestseal. Al rap folgen der mear cakes. Stik foar stik presys sa as op it plaatsje op ynternet. It breidspear gniisde doe't se myn kreaasje seagen. Doe't bekend waard dat dy platte koeke fan my wie, krige ik de iene nei de oare opmerking om de earen. Ik hie better sûkerbôle meinimme kinnen.
Lit ik mar earlik wêze: iten meitsje is net myn sterkste punt. Op myn twadde 'date' makke ik selsmakke pizza. It resultaat wie ferskriklik. Yn plak fan in lekkere knapperige boaiem wie it in sloppe pankoek wurden. De kilo gehak dy't ik der boppe-op smiten hie, makke alles fettich en weak. De griente wie noch net hielendal goed gear, mar de tsiis yntusken al oanbrând.
Ik koe troch de senuwen dochs gjin hap troch myn kiel krije, dus foar mysels fûn ik it net sa slim. Mar myn 'date' moast de tosken der ek noch ynsette. Ik fûn it suver skande. Uteinlik is it goed kaam, mar tsjintwurdich bin ik de keninginne fan de kant en kleare ovenpizza's.
Werom nei it mailtsje dat ik krige oer it buffet foar de brulloft ôfrûne wykein en myn beëage kulinêre bydrage dêr oan. Gelokkich wie dit breidspear fan tefoaren al op 'e hichte fan myn 'beheining'. Yn it mailtsje stie hiel leaf: 'We hebben rekening gehouden met je weerzin tegen koken. Neem jij maar gewoon een pak vla mee voor het dessert.'
En dat is slagge. Foar it earst hawwe minsken hearlik iten fan myn iten siede-keunsten. Dochs best knap, foar in misbaksel."


description: Ein juny waarden yn it lân by Westergeast en Driezum trije skiep deabiten. Ut ûndersyk docht no bliken dat in wolf dat dien hat.

title: Deabiten skiep by Westergeast en Driezum wiene wurk fan wolf

maintext:
Eardere gefallen
Earder waarden by De Knipe, Langsweagen en Boyl skiep deabiten. By De Knipe gie it om sân skiep, dêr is hast 950 euro oan de eigener útkeard. By Langsweagen waarden seis skiep deabiten, by Boyl twa. De eigener fan de skiep yn Boyl krige in fergoeding fan 425 euro.
By Aldlemmer binne earder ek twa skiep deabiten, it wurdt noch ûndersocht at dat ek om in wolf giet.


description: Skipper Douwe Visser hie hast in kilometer foarsprong op de rest fan de float.

title: Skûtsje Grou wint soeverein op rûzich Snitser Mar

maintext:
Nei twa dagen mei blabberwyn stie der woansdei in tichte koelte op de Snitser Mar. Der wiene skippers dy't in lyts reefke lein hienen. Dêr wurdt it seil lyster fan.
Protestflagge
It skûtsje fan Hearrenfean kaam as earste by de boppeste tonne. De Heale Moanne, Grou en Snits kamen dêrachter mei syn trijen yn mekoars farwetter. Grou moast wike, mar krige gjin romte fan Snits. De protestflaggen waarden yn it want hongen, mar in rûte letter waarden se likehurd wer opromme.
Mei in tûke slach wisten de Grousters de kopposysje fan Hearrenfean oer te nimmen. En doe wienen se los. De rest fan de wedstriid ha se de foarsprong net mear út hannen jûn.


description: De ynwenner fan Waaksens fersloech Alexander Georgiev út Sint Petersburch. Der wie in ekstra wedstriid nedich om in WK-winner oan te wizen.

title: Marten Walinga wint earste wrâldkampioenskip Frysk damjen

maintext:
Walinga hie Georgiev earder yn it toernoai ek al ferslein, mar neffens waarnimmers wie it duo goed oan inoar weage. Yn de ekstra wedstriid blykte Walinga krekt even wat tûker te wêzen. Georgiev kaam neffens eigen sizzen yn de barraazje tiid tekoart om alle mooglikheden goed trochrekkenje te kinnen. Yn de barraazje hiene de twa finalisten elts in heal oere spyltiid plus tsien tellen foar eltse set.
Georgiev is âld-wrâldkampioen damjen en waard al foar it toernoai beskôge as in bysûnder gefaarlike outsider. De Rus hat dy reputaasje goed wiermakke. Walinga hie in bytsje in dûbelrol, omdat er yn 'e oanrin ek organisatoarysk belutsen by dit earste WK Frysk damjen. "Jierren lyn sei Marten in kear tsjin my, sille we in WK Frysk Damjen organisearje? No begryp ik wêrom", sei Liuwe Westra fan de organisaasje.
Oan it earste WK Frysk damjen diene dammers mei út Italië, Ruslân, Ukraïne, Kamerûn, België en Tsjechië, mar de measte dielnimmers kamen út Fryslân. Marten Walinga betanke nei ôfrin syn tsjinstanners en dan benammen dyjingen dy't harren de lêste jierren it Frysk damjen oanleard hawwe. Georgiev ferklearre nei ôfrin dat er net ûntefreden is mei syn twadde plak. "Ik bin noch hieltiid oan it bylearen. Ek op dit WK haw ik wer in soad leard. Ik haw hjir mar fan ien spiler ferlern: Marten Walinga."
De einútslach fan de fjouwer finalisten fan it WK Frysk damjen: 1. Marten Walinga, 2. Alexander Georgiev, 3. Jelle Wiersma, 4. Foeke Tiemensma.


description: By Omrop Fryslân komme in protte betterskipswinsken foar Piet Paulusma binnen. De waarman waard earder dizze wike opnommen yn it sikenhûs.

title: Omrop Fryslân oerstjalpe mei betterskipswinsken foar Piet

maintext:
Yntusken knapt Piet aardich op, mar hy moat noch wol even yn it sikehûs bliuwe. It is noch net krekt dúdlik wat de oarsaak is fan de ferstopping. Op de telefyzje wurdt syn wurk foarearst oernommen troch syn dochter Martsje. Op de radio is Jan Jonkman syn ferfanger.
Freed sei Piet yn in ferklearring dat er oerweldige wurdt troch de belangstelling. "Ik wol eltsenien tank sizze foar de belangstelling en foar de betterskipswinken."


description: Alvestêdeswimmer Maarten van der Weijden makket hiel wat los yn Fryslân. Sels midden yn 'e nacht binne tûzenen minsken op in paad.

title: FIDEO: Tûzenen minsken yn 'e nacht op 'n paad foar Maarten van der Weijden

maintext: Alvestêdeswimmer Maarten van der Weijden makket hiel wat los yn Fryslân. Sels midden yn 'e nacht binne tûzenen minsken op in paad om de swimmer te stypjen. Hy hat it dreech, en seach ferskriklik op tsjin de 'Hel fan it Noarden', de rûte tusken Frjentsjer en Dokkum. Mei trekkers, muzyk en in soad geskreau soarge it publyk der midden yn de nacht foar dat de 'Held fan it Noarden' wat ekstra krêft krige. Ferslachjouwer Simone Scheffer makke hjiroer de folgjende bydrage.


description: In ferrassing wie it, de PC-winst fan Van Zuiden-en-dy. "Dat is dochs moai? Dêrfoar komme de minsken", sei Peter van Zuiden koart nei de finale.

title: PC-winner Peter van Zuiden: "Sy moasten en wy mochten"

maintext: Woansdei wûn it partoer fan Peter van Zuiden, Allard Hoekstra en Thomas van Zuiden de 165ste PC op it Sjûkelân yn Frjentsjer. Yn de finale waard de grutte favoryt, it partoer fan Gert-Anne van der Bos, ferslein (5-5 6-2) en dat hiene net in soad minsken fan tefoaren tocht.


description: In ynwenner fan Wergea besiket by de Ried fan Steat in dakkajút by de buorlju fuort te krijen.

title: "Ljouwert ferkwânselet beskerme doarpsgesicht Wergea"

maintext: De gemeente Ljouwert hie nea in fergunning jaan mochten foar in dakkajút op in pân oan de Grote Buren yn Wergea. Dat fynt in ynwenner fan it doarp. Dy sei freed by in sitting by de Ried fan Steat dat Ljouwert dêrmei it beskerme doarpsgesicht fan Wergea ferkwânselet. De man wennet njonken it pân dêr't de dakkajút op boud is en sjocht der út syn tún wei op út.


description: Der is skea oer sa'n 800 meter oan de dyk. De gemeente is dwaande mei it ferhelpen fan de skea.

title: Lemsterwei by Munnikebuorren skuord troch drûchte

maintext:
Oer de helte fan de dyk kinst no net ride. Om gefaarlike situaasjes foar te kommen, mei it ferkear dêr no net hurder ride as 30 kilometer yn de oere. Dat is ek mei buorden oanjûn. Oars kinst dêr 80 ride.
De gemeente is dwaande mei it ferhelpen fan de skea oan de Lemsterwei.


description: De skipper siet oan it helmhout, doe't it roer rekke waard troch de Drie Gebroeders fan Arend Wisse de Boer.

title: Skipper Geale Tadema fan board lansearre by IFKS

maintext:
Tadema siet oan it helmhout, doe't it roer fan syn skûtsje rekke waard. Hy is yntusken wer oan board brocht. It roer fan it skûtsje is bot skansearre. De Drie Gebroerders hat de wedstryd ferlitten en ferspilet dêrmei de goede posisjonearring yn it klassemint.
Yn de radio-útstjoering joech Arend Wisse de Boer syn flater ta en makke er syn ekskuzen oan Geale Tadema. "Ik draaide te let", sei De Boer. "As je sa fout binne, dan ha je ek gjin rjocht om te silen, fyn ik. Dan kinne je better nei hûs gean."


description: It lichem is yntusken frijjûn oan de famylje. It ûndersyk is dêrmei dien. Dat meldt de plysje.

title: Deade frou by Abe Lenstrastadion kaam net troch misdriuw om it libben

maintext: De frou dy't woansdeitemoarn dea fûn waard yn it wetter by it Abe Lenstrastadion op It Hearrenfean is net troch in misdriuw om it libben kaam. Dat meldt de plysje. It ûndersyk is dêrmei dien.


description: It is de fjirde wedstriid fan it kampioenskip. Yn it klassemint stiet Earnewâld boppe-oan.

title: LIVE: Skûtsjes stoarmje oer Langwarder Wielen

maintext: Op de Langwarder Wielen stride de skûtsjes om de deipriis yn de fjirde wedstriid fan de SKS. Oant no ta wie der alle dagen in oare winner. Op de Snitser Mar by Terherne wûn Grou woansdei mei in hiele romme foarsprong. Kin skipper Douwe Visser dat trúkje werhelje?


description: De skûtsjes fan de SKS sylden op De Feanhoop de twadde wedstriid fan it kampioenskip. Sjoch hjirûnder de folsleine wedstriid op De Feanhoop werom.

title: FIDEO: Skûtsjes sile op it smelle wetter fan De Feanhoop

maintext:
De skûtsjes fan de SKS sylden op De Feanhoop de twadde wedstriid fan it kampioenskip. It is dêr sa smel dat der gjin romte is foar in reguliere start. Dêrom wurdt der by De Feanhoop tradisjoneel fan de wâl ôf starten. It is in wedstriid yn in wedstriid: wa hat as earste de seilen omheech?
Sjoch hjirûnder de folsleine wedstriid op De Feanhoop werom.


description: Nei de SKS mei no de skûtsjefloat fan de IFKS no in wike it wetter op.

title: LIVE: Folgje de earste wedstriid fan de IFKS

maintext:
Kânshawwers op de oerwinning binne fansels de winner fan ferline jier, de Emanuel fan skipper Merijn Olsthoorn. De bemanning bestiet út studinten út Amsterdam en dêr ha wol wat wikselingen west, dus mooglik hat dat ynfloed. Ek It Swarte Wief fan skipper Jaap Hofstee einige wol faker as twadde, mar wol no wolris kampioen wurde.
Ek moat rekken hâlde wurde mei outsiders lykas De Zes Gebroeders út Makkum, Tony Brundel mei de Lytse Lies is in rûtinier mar de 24-jierrige Fonger Talsma dy't it helmhout fan syn heit Jelle oernommen hat, is ambisjeus. Earder al promovearre er fan de C nei de B-klasse en fan de B nei de grutte A-klasse dêr't er sneon dus syn debút makket.
De grutte A-klasse begjint 14.30 oere. Dêrfoar sile de skûtsjes yn de lytse A, B en C-klasse.


description: Foar it earst is in gearwurkingsferbân sletten om de beskerming fan greidefûgels oer hiel Fryslân te yntinsivearjen.

title: Fûgelwacht en boeren op de bres foar greidefûgels

maintext:
Neffens foarsitter Rendert Algra fan it bûn is it nije ferdrach tusken de partijen in wichtige stap foarút. "Sa ha de fûgelwachten en neisoargers no mear mooglikheden om sawol de nêsten as de ûntwikkeling fan jonge fûgels yn byld te bringen."
"Boppedat kin, troch in bettere monitoaring, de fûgelstân op letter momint noch bystjoerd wurde troch de ynset fan de boeren. As troch saneamde alarmtellingen bliken docht dat op in hoeke lân noch in protte piken sitte, dan is de boer no ree om it meanen noch efkes út te stellen", sa seit Algra. Neffens him sil ek it provinsjebelied profyt ha fan de ynformaasje dy't it gearwurkingsferbân opsmite sil oer de greidefûgels yn Fryslân.


description: Hast alle fyftich ûndersochte organisaasjes foldogge net oan de rânebetinksten foar it leverjen fan goeie soarch.

title: Gjin Fryske organisaasjes yn ûndersyk nei yngripen yn thússoarch

maintext: Yn it ûndersyk dat de Consumentenbond dien hat nei it yngripen by de thússoarch troch de Inspectie Gezondheidszorg en Jeugd komme gjin Fryske organisaasjes foar. De Consumentenbond hat de fyftich lêste besites fan de ynspeksje oan thússoarchorganisaasjes besjoen en konkludearret dêrút dat mar twa fan dy fyftich organisaasjes oan de rânebetingsten foar goeie soarch foldogge. It giet dan ûnder oare oer it jaan fan medisinen of it ynsetten fan personiel dat foldwaande kwalifisearre is foar it wurk.


description: Jelle Douwe de Vries kaam by in sprong net goed telâne by it út de stôk springen, wêrnei't er lang op it sânbêd lei foar behanneling.

title: FK fierljeppen leit oere stil fanwege blessueregefal

maintext: De FK fierljeppen hawwe sneontemiddei yn Winsum in oere stillein fanwege in op it each rare blessuere fan dielnimmer Jelle Douwe de Vries. De ljepper fan It Heidenskip kaam by in sprong net goed telâne by it út de stôk springen.


description: De swimbaden fan Wommels, Wytmarsum en Boalsert binne sneintemoarn fan njoggen oere ôf iepen foar de minsken dy't yn Boalsert meiswimme soene.

title: Swimbaden snein iepen foar meiswimmers Van der Weijden

maintext:
De swimbaden fan Wommels, Wytmarsum en Boalsert binne sneintemoarn fan njoggen oere ôf iepen foar de minsken dy't yn Boalsert meiswimme soene by de City Swim om Maarten van der Weijden te stypjen. Om't it swimwetter besmet is mei in baktearje en blau-alch meie de swimmers net yn it iepen wetter swimme fan it Wetterskip en de GGD.
Yn it Laco Bosbad yn Appelskea swom sneontemoarn in groep fan learlingen en begelieders fan it Zuidwesthoek College út Ossendrecht al baantsjes. Laco hat it bad fergees beskikber steld. Swimbad de Blauwe Golf yn Ljouwert is sneintejûn fergees iepen foar dielnimmers fan de cityswim mei in jildige kaart.


description: De Nederlânske sprinter (21) kaam op de Alde Rykswei as earste oer de streek. De etappe begûn moandei op It Hearrenfean.

title: Fabio Jakobsen wint yn Boalsert earste etappe BinckBank Tour

maintext:
De earste etappe begûn moandei krekt nei tolven njonken it Abe Lenstrastadion op It Hearrenfean. Al betiid sprongen seis hurdfytsers fuort út it peloton. De kopgroep bestie út twa Nederlanners, trije Belgen en in Italiaan.
Underweis nei Boalsert ta krigen de hurdfytsers in soad reinwetter op de kop. Nei 112 kilometer fia ûnder oare De Jouwer, Aldemardum, Starum, Hylpen en Warkum kamen de fytsers oan yn Harkesyl. Dêr begûn in pleatslike ronde fan goed twintich kilometer fia Wytmarsum en Hemert nei Boalsert ta.
Yn de lêste pleatslike ronde, op tolve kilometer fan de finish, waard de kopgroep ynrûn. Dêrnei demarrearre Jan-Willem van Schip noch fuort út it peloton. Hy pakte santjin sekonden, mar koe syn foarsprong net fêsthâlde.
Yn de spannende sprint wûn Fabio Jakobsen krekt foar Marcel Kittel en Caleb Ewan. De grutte favoryt, Dylan Groenewegen, waard sechsde.


description: It gie om in brân yn de keuken fan it restaurant. De brânwacht is deryn slagge om oerslach nei it bylizzende wenhûs foar te kommen.

title: Brân yn keuken fan steakrestaurant yn De Hommerts

maintext: Der hat woansdeitemiddei brân west yn restaurant Texas Farmsteak yn De Hommerts. It gie om in brân yn de keuken. De brânwacht is deryn slagge om oerslach nei it bylizzende wenhûs foar te kommen.


description: It liket op curling, en op sjoelen, en it op âldere leeftiid kinne je der ek noch hiel súksesfol mei wurde.

title: "Shuffleboard is in sport dêr't we mei trochgean wolle"

maintext:
Shuffleboard is ien fan de tsientallen bysûndere sporten dy't dizze dagen yn Fryslân te besjen binne yn it ramt fan European Sports for All Games. It is in soarte fan krusing tusken curling en sjoelen en wurdt spile op in matte dy't maklik lein en opburgen wurde kin. De sport is ek tige geskikt foar senioaren.
Op dit stuit dogge foaral de Dútse shuffleboarders harren uterste bêst om Friezen oan it shuffleboarden te krijen en dat slagget wol aardich. "Shuffleboard is seker ien fan de sporten dêr't wy mei trochgean wolle", seit Marije Plantenga fan Sport Friesland.
Fersoargingshûzen
De organisaasje hat trije shuffleboardsets kocht, mei alles der op en der oan, om rûnom yn Fryslân clinics te jaan. Under oare yn fersoargingshûzen. "Wy hawwe al trije kear by Leppehiem west yn Akkrum en dêr fûnen se it hiel moai", seit Plantenga.
Sport Friesland hat mei-inoar al sa'n 50 shuffleboard-cllinics fersoarge. Wa't it spultsje besykje wol kin in shuffleboard hiere by de organisaasje en fuortendaliks los. "It is in hiel aardich spultsje. Je kinne inoar ek pleagje, troch it houtsje fan de tsjinstanner wer fuort te stjitten."


description: Dizze vlog giet oer de lêste race: fan Stavanger nei Harns.

title: VLOG: Nienke sylt mei yn de Tall Ships Race


description: Boppedat krijt er ek in selstraf fan seis moanne ûnder betingst. De eask fan it Iepenbier Ministearje wie twa jier sel, wêrfan trije moannen ûnder betingst

title: Residivist út Ljouwert jier sel yn om stellerij en ynbraken

maintext:
De dei nei Keningsdei dit jier waard de man efter it stjoer fan in bedriuwsauto sjoen. Dêrefter lei in boat op in trailer. Dy wie yn Ljouwert stellen.
Fierders hat de man jild pind mei in stellen bankpas, dy't er yn syn besit krige nei in wenningynbraak yn Ljouwert. Ek hat er ynbrutsen yn in wykgebou fan de gemeente Ljouwert en hat er in fyts stellen.
Hy siet noch yn syn proeftiid doe't er de stellerij die. Dêrom moat er no seis moanne ekstra útsitte, want dy hie er noch stean as straf ûnder betingst.


description: It swimbad ropt minsken op om de kommende dagen moarns of jûns te kommen.

title: Jouster swimbad sit sa fol dat der net ien mear yn mei

maintext: Wa't de kommende dagen nei it swimbad ta wol wurdt oanred om moarns of jûns te kommen. Dat binne oan no ta de rêstige mominten op de dei.


description: Yn Wolvegea boartsje bern yn de rein op strjitte, wylst guon bedriuwen lykas Autoland Van den Brug yn Ljouwert wetterskea oprinne.

title: Swiere reinbuien soargje foar wille en oerlêst yn Fryslân

maintext: Op guon diken yn Drachten kin it wetter dreech fuortkomme. In traumahelikopter dy't fan Eelde ûnderweis wie nei Skylge, moast de flecht fanwegen it needwaar ûnderbrekke.


description: Frijwilligers ha de strannen opromme. Der lei in protte rommel, en soms fûnen se guod dat hiel bysûner is.

title: Tûzenen kilo's ballonnen en peuken fûn op Noardseestrannen

maintext:
Dit jier wie der yn it bysûnder omtinken foar ballonresten. Yn totaal waarden der hast fiiftûzen ballonresten opromme. Sigarettepeuken binne ek in grut probleem op de strannen. De frijwilligers hawwe yn totaal 15 tûzen peuken fan de strannen ôfhelle. Dochs is der ek noch in lyts ljochtpuntsje: ferline jier waard der sa'n 3000 kilo ôffal mear fûn. Mooglik komt dit troch de wynstille wiken, en de seestreamen.
"Het afvalprobleem is ontzettend groot"
Floris van Hest, direkteur fan Stichting De Noordzee, hat in dûbeld gefoel oer de resultaten: "We zijn ontzettend blij dat we hulp hebben gekregen van zoveel vrijwilligers en er samen voor kunnen zorgen dat 11.163 kilo afval niet in zee terechtkomt. Tegelijkertijd laten deze resultaten zien dat het afvalprobleem nog steeds ontzettend groot is. Het blijft noodzakelijk om het afvalprobleem bij de bron aan te pakken."
By de Beach Cleanup Tour binne de meast bizarre saken fûn. Sa fûnen frijwilligers dit jier in hurde skiif, in Sineeske pot tofû, in Dútske waarsonde, ferskate WC-brillen, tillefyzjes en in stik rails fan in boartersguodtrein. It grutste part fan it ôffal bestiet út plestik: doppen, fisknetten, drank- en snobbersguodferpakkingen en lytse stikjes plestik.


description: De 30-jierrige Friezinne einige yn de tredde en de fjirde race as 11e en 28e. Yn it klassemint sakket se dêrtroch nei it sechde plak.

title: Marit Bouwmeester sakket fuort yn klassemint

maintext:
Sylster Marit Bouwmeester fan Warten hat har goeie start op it WK by Aarhus sneon gjin ferfolch jaan kinnen. De 30-jierrige Friezinne einige yn de tredde en de fjirde race as alfde en 28ste. Yn it klassemint sakket se dêrtroch nei it sechde plak.
De regearjend olympysk, Europeesk en wrâldkampioene wie freed begûn mei in tredde en in twadde plak.
Postma
Yn 'e finn-klasse rekke Pieter Jan Postma de lieding kwyt. Hy sakke fan ien nei acht yn it klassemint troch as njoggentjinde en sechde te finishen.


description: Besjoch hjir live de oefenwedstriid tusken Sportklup Hearrenfean en it Spaanske Levante UD.

title: LIVE: Oefenwedstriid SC Hearrenfean tsjin Levante UD

maintext:
SC Hearrenfean spilet sneontejûn yn it eigen Abe Lenstra Stadion in oefenwedstriid tsjin Levante UD út Spanje. It is foar de ploech fan trainer Jan Olde Riekerink de lêste test yn tarieding op it nije seizoen. It duel is fan 19.30 oere ôf streekrjocht by Omrop Fryslân te folgjen fia de boppesteande livestream op ús webside en de app, en op telefyzje.
Kompetysjestart
Op freed 10 augustus begjint Hearrenfean mei in útwedstriid tsjin PEC Zwolle oan de kompetysje. Dat is boppedat de earste wedstriid fan it nije earedifyzjeseizoen 2018-2019. It duel set om 20.00 oere útein.


description: Hy hat yn maaie in kunde knock-out slein yn Emmer-Compascuum fanwegen oprinnende jaloersk gedrach nei syn freondinne ta.

title: Ljouwerter moat healjier sel yn nei mishanneling

maintext:
De mishanneling barde op 7 maaie yn Emmer-Compascuum yn Drinte. De 28-jierrige Ljouwerter stapte dy jûn ynienen syn auto út, skold it slachtoffer út en joech him in stomp. Dy foel mei syn holle tsjin in muorke en rekke út de tiid.
De Ljouwerter soe de man mei in boksbûgel slein hawwe, fanwegen oprinnende jaloersk gedrach nei syn freondinne ta. Dat de Ljouwerter yndie in boksbûgel brûkt hat, is neffens de rjochter net bewiisd.
Earder feroardiele
De dieder hat earder feroardiele west foar geweldsdelikten. Faak brûkte er geweld ûnder ynfloed fan alkohol. Dêrom moat er him fan de rjochter ek op syn minst sân wiken behannelje litte by ferslavingssoarch. Hy hie ek noch in selstraf fan fjouwer wiken ûnder betingst stean. Dy moat er no útsitte. Dêrnjonken moat er it slachtoffer 6.000 euro betelje.


description: FNP-foarsitter Cees van Mourik nimt in 'domme tweet' fan FNP-riedslid Ate Eijer oer 'Joaden as slachters fan befolkingsgroepen' heech op. Van Mourik hat Ei

title: FNP-foarsitter Van Mourik ropt riedslid Ate Eijer op matsje fanwege 'domme tweet'

maintext: De oanleiding is in ûntrochtochte tweet fan FNP-riedslid Ate Eijer út Jobbegea fan ôfrûne moandei. As reaksje op de tweet 'De tijd dat Joden zich willoos laten afslachten is voorbij' fan sjoernalist Bart Schut fan it Nieuw Israëlitisch Weekblad skreau Eijer 'Ja nu slachten ze zelf bevolkingsgroepen af'. Eijer krige fuortendaliks it ferwyt fan anty-semitisme om de earen en ferwidere de tweet nei tsien minuten. Noch deselde dei makke Eije sa'n alve kear ekskuses op Twitter, mar de FNP ûntfong nei de tiid it fersyk om Eijer te roajearjen. Partijfoarsitter Cees van Mourik lit yn in brief oan alle leden wite dat er 'sa fier fuort net gean wol', mar hy wol de affêre al beprate yn it haadbestjoer fan de partij.


description: Benammen troch de ielfiskerij is it doarp ferneamd wurden. Oan de lokaasje fan de live-útstjoering is dat ek te fernimmen.

title: Omrop TIP: Buro de Vries siket it 'eigene' fan De Gaastmar

maintext:
Ynklemd tusken De Fluezen, de Grutte Gaastmar, It Ringwiel en de Idzegeaster Poel soene je De Gaastmar sjen kinne as in noflik alternatyf foar wettersportdoarpen as Heech en Wâldsein. It wetter en de fiskerij spilen altyd in wichtige rol yn it rike ferline fan it doarp. Benammen troch de ielfiskerij is it doarp groeid en ferneamd wurden. Mar hoe bot de omstannichheden ek feroare binne, dy bining mei it wetter en de fiskerij bestiet noch altyd! Fisker Andries van Netten fertelt ús der mear oer.
Foar ferhalen oer de skûtsjes en de silerij sykje we Ton Brundel op syn skûtsje de Lytse Lies op, want beide ha De Gaastmar as thúshaven.


title: Brûnzen medalje foar Nederlânske turnsters op EK

maintext:
De Nederlânske turnsters hawwe ferrassend brûns helle op it EK yn Glasgow. De ploech fan de Fryske bûnscoach Gerben Wiersma seach dat de turnsters foar it earst de finale hellen sûnt 2010. Sanne Wevers, Céline van Gerner en Vera van Pol turnje allegear op It Hearrenfean en spilen in belangrike rol by dit goeie resultaat.
Yn de kwalifikaasje waarden se as team noch fiifde, no efter kampioen Ruslân en nûmer twa Frankryk. It beste resultaat helle Nederlân yn 2002, doe't de ploech twadde waard.


description: Nei spoare-ûndersyk en ferhear fan de gasten is net dúdlik wurden, hoe't de brân ûntstean koe.

title: Oarsaak brân yn kampearbuorkerij Eastermar kin net achterhelle wurde

maintext: De brân ûntstie woansdei om 05.30 oere hinne yn in skuorre op it fakânsjepark Onder de Linde yn Eastermar. It fjoer sloech al gau oer nei de kampearbuorkerij neist de skuorre. De buorkerij gie ferlern by de brân. De fjirtjin gasten dy't deryn sieten, koene der op tiid útkomme. Sa'n tritich fakânsjegongers dy't yn de sjalets tichteby de buorkerij sieten, kamen ek mei de skrik frij.


description: De Swolske boekhannel 'Waanders in de Broeren' wurdt as ien fan de moaiste yn Nederlân sjoen. De winkel krijt mei boekhannel Van der Velde in Fryske eigene

title: Van der Velde nimt boekhannel Waanders oer

maintext:
Mei de oername is de kontinuïteit fan Waanders garandearre. It giet om twa âlde famyljebedriuwen: Waanders bestiet 182 jier, Van der Velde 125 jier. By beide bedriuwen stiet belibbing fan it lêzen foarop. De 74-jierrige Wim Waanders lûkt him werom út de deistige lieding, Ellen Waanders bliuwt foar de boekhannel wurkjen.
Der falle gjin ûntslaggen ûnder it personiel. De Broerentsjerke en de útjouwerij bliuwe eigendom fan de famylje Waanders. Van der Velde hat no 9 winkels yn Fryslân, Grinslân, Drinte en Oerisel.


description: Jahraus, Simonen, Emma, Lasse en Ida Thorsten út it Dútske Karlsruhe krigen fan it museum in taart en it boek 'De ramp van Moddergat'.

title: Museum 't Fiskerhúske ferwolkommet tsientûzenste besiker

maintext:
Jahraus, Simonen, Emma, Lasse en Ida Thorsten krigen fan it museum in taart en it boek 'De ramp van Moddergat'. De Dútske famylje sit twa wiken yn in fakânsjewenning yn Wierum. Nei in besite oan it museum wolle se noch nei de Waadeilannen en nei Dokkum ta. Ek wolle de dochters noch te hynsteriden.
It museum is noch iepen oant en mei 31 oktober, mei op 27 oktober in ferhaletocht mei de 'Nacht fan de nacht'.


description: Omdat in soad minsken net witte wat in flagge by it strân betsjut, komt der in spesjale aksje om se dat dúdlik te meitsjen.

title: Kampanje Rêdingsbrigade oer betsjutting flaggen

maintext:
Rêdingsbrigaden ha in basisset fan flaggen. Dat binne bygelyks in readgiele, dy't betsjut dat de rêdingspost iepen is; in gielen ien, dy't oanjout dat it gefaarlik is om te swimmen en dat it dêrom ôfret wurdt; en in readen ien dy't betsjut dat'st net swimme moast omdat de situaasje sa gefaarlik is, dat it net ferantwurde is.
De kampanje fan de Rêdingsbrigade begjint takom jier.


description: Folgje de swimtocht fan Maarten van der Weijden by de alve stêden del yn 360 graden.

title: LIVE: Folgje de Alvestêdeswimtocht fan Maarten van der Weijden

maintext:
De meunsterswimtocht fan Maarten van der Weijden by alle alve stêden del is by Omrop Fryslân te folgjen fia in 360 graden-livestream. Op de stream is Maarten de folsleine swimtocht te folgjen. De 360 graden-livestream giet fan start op 18 augustus om 04.30 oere, en bliuwt hjir online oant de finish op moandei 20 augustus. De stream is yn gearwurking mei ús kollega's fan de NOS.
Brûkers fan de Omrop-app kinne de stream ek sjen yn de app fan YouTube, troch op it logo fan YouTube hjirboppe te tikken.


description: It Frysk kampioenskip jeugdfierljeppen sneon yn Drylts soarge derfoar dat der mear as tritich persoanlike rekôrs ljept waarden.

title: Sterke winners by jeugd FK fierljeppen yn Drylts

maintext:
By de jonges oant 'e mei 12 jier ljepte Thijn Postma út Tytsjerk it fierst: 10.84 meter (PR). Twadde waard dêr Erwin Lefferts út Bûtenpost (10.72 meter, ek PR) en it brûns gie nei Mads Tolsma út Berltsum yn in PR fan 10.49 meter.
Famkes
Maureen Westerhof út Snits wûn yn in nij persoanlik en in skânsrekôr fan 10.62 meter de Fryske titel by de famkes oant 'e mei 12 jier. Har stedsgenoat Hanneke Westert waard twadde mei 9.33 meter en tredde waard Jeltske Terpstra út Tsjom mei 8.87 meter (PR).
By de jongste ljeppers oant en mei 10 jier pakte Sietse Lefferts út Bûtenpost syn earste Fryske titel. Hy ljepte mar leafst trije persoanlike rekôrs, en wûn úteinlik mei 10.06 meter. It sulver gie nei Riemer Zylstra fan Easthim mei 9.92 meter (PR) en Auke Tymen de Boer út Bûtenpost pakte knap de tredde priis mei 8.90 meter, in dik nij PR.
Ek de famkes oant 'e mei 10 jier ferbetteren harren PR's. It goud gie nei Berber Haanstra út It Heidenskip (8.57 meter), foar Sanne Bouwstra fan Reduzum (7.41 meter) en tredde waard Lise Haanstra fan It Heidenskip (6.26 meter).


description: Se waarden fûn by graafwurksumheden op De Markt. De stiennen fungearren tûzen jier lyn as fundearring fan de Bonifatiusabdijtsjerke.

title: Grutte stiennen ferhuze nei Museum Dokkum

maintext: De stiennen dy't net by it museum lizze, binne tydlik dellein by in bouterrein yn Ternaard. Dragt hopet dat se in moai plakje krije kinne op de Dokkumer Markt. De Markt wurdt op dit stuit werynrjochte yn ferbân mei de komst fan de IIsfontein. Dragt fynt dat de stiennen dêr, ek al stiet der aanst in fontein, ta harren rjocht komme. "Het is doodzonde als het op een grasveldje ligt. Het is verbonden aan die plek, aan het verhaal daar." Nij de simmerfakânsje sil de gemeente in beslút nimme oer wat se definityf mei de stiennen dwaan sille.